cyanic-selkie/wikianc huggingface dataset:
ലുഡ്വിഗ് റെൻ
ലുഡ്വിഗ് റെൻ (1889 ഏപ്രിൽ 22 - ഡ്രെസ്ഡെൻ - 21 ജൂലൈ 1979 ബെർലിൻ) ഒരു ജർമ്മൻ ഗ്രന്ഥകാരൻ ആയിരുന്നു. സാക്സൺ മാന്യനായി ജനിച്ച അദ്ദേഹം പിന്നീട് ഒരു കമ്യൂണിസ്റ്റുകാരനായി മാറുകയും കിഴക്കൻ ബെർലിനിൽ ജീവിക്കുകയും ചെയ്തു.
യൂത്ത്, ഒന്നാം ലോകമഹായുദ്ധം
ലുഡ്വിഗ് ആർന്നെ ആർനോൾഡ് വിത്ത് വോൺ ഗോൽസനൌ എന്നു പേരുള്ള ഗോൾസെൻ (നെഡേർലാസിറ്റ്സ്) എന്ന സ്ഥലത്തെ ഒരു നല്ല സക്സൺ കുടുംബത്തിൽ ജനിച്ചു. 1930- ൽ ലുഡ്വിഗ് റെൻ എന്ന പേര് സ്വീകരിച്ചു. കമ്യൂണിസ്റ്റായി മാറിയതിനു ശേഷം, അദ്ദേഹത്തിന്റെ നോബിൾ ടൈറ്റിൽ ഉപേക്ഷിച്ചു. പകരം ക്രിഗ് (1928) എന്ന ആദ്യ നോവലിലെ ഹീറോയുടെ പേര് എടുത്തു. അദ്ദേഹത്തിന്റെ പിതാവ് കാൾ ജൊഹാൻ വിത്ത് വോൺ ഗോൽസനൌ (1856-1938), റോയൽ കോർട്ട് ഓഫ് സാക്സണിലെ ഗണിതശാസ്ത്രം, ഭൗതികശാസ്ത്രം തുടങ്ങിയവയുടെ അദ്ധ്യാപകനായിരുന്നു. അദ്ദേഹത്തിന്റെ മാതാവ് ബെർത്തയുടെ ആദ്യ പേര് റസ്പെ (1867 - 1949) മോസ്കോയിലെ ഒരു വൈദ്യന്റെ മകൾ ആയിരുന്നു. ലുഡ്വിഗ് ആർനെ മുഖാന്തരം പ്രിൻസ് ഫ്രീഡ്രിക്ക് അഗസ്റ്റൽ ജോർജ് വാൺ സച്സൻ (1865 - 1932),സാക്സണിലെ രാജകുമാരനായി അറിയപ്പെട്ടു.പിന്നീട് 1918- ലെ വിപ്ലവത്തിനു ശേഷം സാക്സണിലെ അവസാന രാജാവ് ആയിരിക്കണമെന്ന് തീരുമാനിക്കപ്പെട്ടിരുന്നത് ഫ്രെഡെറിക് ആഗസ്ത് മൂന്നാമനാണ്.
ബാഹ്യ ലിങ്കുകൾ
വർഗ്ഗം:1899-ൽ ജനിച്ചവർ വർഗ്ഗം:1979-ൽ മരിച്ചവർ വർഗ്ഗം:കിഴക്കൻ ജർമ്മൻ സാഹിത്യകാരന്മാർ വർഗ്ഗം:തൂലികാനാമങ്ങളിൽ എഴുതുന്നവർ വർഗ്ഗം:ഇരുപതാം നൂറ്റാണ്ടിലെ ജർമ്മൻ നോവലിസ്റ്റുകൾ
റാം ചന്ദ്ര പൗഡേൽ
നേപ്പാളിന്റെ മൂന്നാമത്തെ പ്രസിഡന്റാണ് നേപ്പാളി കോൺഗ്രസ് നേതാവ് റാം ചന്ദ്ര പൗഡേൽ. 2008 ലാണ് നേപ്പാൾ റിപ്പബ്ലിക്കായത്.
6 തവണ എംപിയും 5 തവണ മന്ത്രിയും ഒരു തവണ സ്പീക്കറുമായി സേവനമനുഷ്ഠിച്ചിട്ടുണ്ട് പൗഡേൽ. കമ്മ്യൂണിസ്റ്റ് പാർട്ടി ഓഫ് നേപ്പാൾ (മാവോയിസ്റ്റ് സെന്റർ) ഉൾപ്പെടെ എട്ട് ഭരണപക്ഷ പാർട്ടികളുടെ പിന്തുണയോടെ മത്സരിച്ച പൗഡേലിന് പാർലമെന്റിലെ 332 അംഗങ്ങളിൽ 214 നിയമസഭാംഗങ്ങളുടെയും 550 പ്രവിശ്യാ അസംബ്ലി അംഗങ്ങളിൽ 352 പേരുടെയും വോട്ട് ലഭിച്ചു. പ്രധാനമന്ത്രിയായ പുഷ്പ കമൽ ദഹൽ പ്രതിപക്ഷത്തുള്ള നേപ്പാളി കോൺഗ്രസിന്റെ നേതാവായ പൗഡേലിനെ പ്രസിഡന്റ് സ്ഥാനത്തേക്ക് നിർദേശിച്ചതിനെ തുടർന്ന് വലിയ രാഷ്ട്രീയ കോലാഹലങ്ങൾക്ക് നേപ്പാൾ സാക്ഷിയായിരുന്നു. ഭരണസഖ്യത്തിൽ വിള്ളലുണ്ടാകുന്നതിലേക്ക് വരെ ഈ സംഭവം നയിച്ചിരുന്നു. പുഷ്പ കമാൽ ദഹൽ (പ്രചണ്ഡ), പൗഡേലിനെ പിന്തുണച്ചതിനെ തുടർന്നുള്ള അഭിപ്രായ വ്യത്യാസമാണ് സർക്കാരിനുള്ള പിന്തുണ പിൻവലിക്കുന്ന തീരുമാനത്തിലേക്ക് ശർമ ഒലിയുടെ നേതൃത്വത്തിലുള്ള സിപിഎൻ-യുഎംഎൽ പാർട്ടിയെ എത്തിച്ചത്. പ്രചണ്ഡയുടെ ഞെട്ടിക്കുന്ന തീരുമാനത്തിൽ പ്രതിഷേധിച്ച് യു‌എം‌എൽ മാത്രമല്ല രാഷ്ട്രീയ പ്രജാതന്ത്ര പാർട്ടിയും സർക്കാരിൽ നിന്ന് രാജിവച്ചിരുന്നു. 518 പ്രൊവിൻഷ്യൽ അസംബ്ലി അംഗങ്ങളും ഫെഡറൽ പാർലമെന്റിലെ 313 അംഗങ്ങളും രാഷ്ട്രപതി തിരഞ്ഞെടുപ്പിൽ വോട്ട് രേഖപ്പെടുത്തി. 2008ൽ നേപ്പാൾ റിപ്പബ്ലിക്കായതിന് ശേഷം നടക്കുന്ന മൂന്നാമത്തെ പ്രസിഡൻറ് തിരഞ്ഞെടുപ്പാണിത്.
പുറത്തേക്കുള്ള കണ്ണികൾ
വർഗ്ഗം:നേപ്പാൾ പ്രസിഡന്റുമാർ വർഗ്ഗം:ഒക്ടോബർ 15-ന് ജനിച്ചവർ വർഗ്ഗം:1944-ൽ ജനിച്ചവർ
ജയ്ദേവ് ഉനദ്കട്
ജയ്ദേവ് ഉനദ്കട് (ജനനം: 18 ഒക്ടോബർ 1991, പോർബന്തർ, ഗുജറാത്ത്) ഒരു ഇന്ത്യൻ അന്താരാഷ്ട്ര ക്രിക്കറ്റ് കളിക്കാരനാണ്. ഇടംകൈയ്യൻ മീഡിയം ഫാസ്റ്റ് ബൗളറും, വലംകൈയ്യൻ വാലറ്റബാറ്റ്സ്മാനുമാണ് അദ്ദേഹം. ആഭ്യന്തര ക്രിക്കറ്റിൽ സൗരാഷ്ട്ര ക്രിക്കറ്റ് ടീമിനുവേണ്ടിയും, ഐ.പി.എല്ലിൽ. റോയൽ ചലഞ്ചേഴ്സ് ബാംഗ്ലൂരിനുവേണ്ടിയുമാണ് അദ്ദേഹം കളിക്കുന്നത്. ഇന്ത്യ അണ്ടർ-19, ഇന്ത്യ എ, കൊൽക്കത്ത നൈറ്റ് റൈഡേഴ്സ് എന്നീ ടീമുകൾക്കുവേണ്ടിയും ഉനദ്കട് കളിച്ചിട്ടുണ്ട്.
2013 ജൂലൈ 24ന് ഹരാരെയിൽവെച്ച് നടന്ന ഇന്ത്യ-സിംബാബ്‌വെ മത്സരത്തിലാണ് അദ്ദേഹം തന്റെ അന്താരാഷ്ട്ര ഏകദിന ക്രിക്കറ്റ് അരങ്ങേറ്റം നടത്തിയത്. നേരത്തെ 2010 ഡിസംബറിൽ ദക്ഷിണാഫ്രിക്കക്കെതിരെ നടന്ന ടെസ്റ്റ് മത്സരത്തിൽ അദ്ദേഹം ടെസ്റ്റ് ക്രിക്കറ്റിൽ അരങ്ങേറ്റം നടത്തിയിരുന്നു. അന്ന് 101 റൺസ് വഴങ്ങി വിക്കറ്റൊന്നും നേടാൻ കഴിയാഞ്ഞതിനാൽ പിന്നീട് അദ്ദേഹം ടെസ്റ്റ് ക്രിക്കറ്റിലേക്ക് പരിഗണിക്കപ്പെട്ടില്ല. എന്നാൽ ഏകദിന ക്രിക്കറ്റിൽ തന്റെ രണ്ടാം മത്സരത്തിൽ തന്നെ സിംബാബ്‌വെക്കെതിരെ 41 റൺസ് മാത്രം വഴങ്ങി 4 വിക്കറ്റ് നേടി മികച്ച പ്രകടനം കാഴ്ചവെക്കാൻ അദ്ദേഹത്തിനായി.
അവലംബം
വർഗ്ഗം:ഇന്ത്യൻ ക്രിക്കറ്റ് കളിക്കാർ വർഗ്ഗം:ഒക്ടോബർ 18-ന് ജനിച്ചവർ വർഗ്ഗം:1991-ൽ ജനിച്ചവർ
ഏണസ്റ്റീന പെരെസ് ബരാഹോണ
ഏണസ്റ്റീന പെരെസ് ബരാഹോണ (വാൽപാറൈസോ നഗരം, 8 ഓഗസ്റ്റ് 1865 - 1951) ചിലി സർവകലാശാലയിലെ വൈദ്യശാസ്ത്രത്തിലെ ആദ്യ വനിതാ വിദ്യാർത്ഥിനികളിൽ ഒരാളെന്ന നിലയിലും എലോയിസ ദിയാസ് ബിരുദം നേടി ദിവസങ്ങൾക്ക് ശേഷം വൈദ്യശാസ്ത്ര ബിരുദം നേടി ലാറ്റിനമേരിക്കയിലെ രണ്ടാമത്തെ വനിതാ ഫിസിഷ്യൻ എന്ന നിലയിലും അറിയപ്പെടുന്ന ചിലിയൻ ഫിസിഷ്യനും ഫെമിനിസ്റ്റ് ആക്ടിവിസ്റ്റും ആയിരുന്നു.
വിദ്യാഭ്യാസം
പെരെസ് ബരാഹോണ സെക്കൻഡറി വിദ്യാഭ്യാസം ലെബ്രൂൺ പിനോഷെ സ്കൂളിൽനിന്ന് നേടി. 1883-ൽ ബാച്ചിലർ ഓഫ് ലെറ്റേഴ്സ് ബിരുദം നേടിയ അവർ, അതേ വർഷം തന്നെ വൈദ്യശാസ്ത്ര പഠനം ആരംഭിച്ചു. 1887 ജനുവരിയിൽ, അവൾക്ക് ഫിസിഷ്യൻ, സർജൻ ബിരുദവും പദവിയും ലഭിച്ചു. 1888-ൽ ബെർലിനിലേക്ക് പോയ ബരാഹോണ ഫ്രെഡറിക് വിൽഹെം യൂണിവേഴ്സിറ്റിയിൽ (ഇപ്പോൾ ഹംബോൾട്ട് യൂണിവേഴ്സിറ്റി ഓഫ് ബെർലിൻ എന്നറിയപ്പെടുന്നു) പ്രവേശിച്ചു. പുരുഷന്മാരോടൊപ്പം അവർ ക്ലാസെടുത്തിരുന്നുവെങ്കിലും മറ്റ് വിദ്യാർത്ഥികൾ അവളെ കാണാതിരിക്കാനായി അഡ്മിനിസ്ട്രേറ്റർമാർ അവർക്കിടയിൽ ഒരു തിരശീല സ്ഥാപിച്ചിരുന്നു. യൂണിവേഴ്സിറ്റിയിൽ വൈദ്യശാസ്ത്രം അഭ്യസിച്ച ആദ്യ വനിതയായിരുന്നു അവർ. രണ്ട് വർഷത്തിന് ശേഷം ഉപരിപഠനനത്തിനായി അവർ ഫ്രാൻസിലെ പാരീസിലേക്ക് പോയി.
കരിയർ
1894-ൽ പെരെസ് ബരാഹോണ ചിലിയിലേക്ക് മടങ്ങിപ്പോയി. സാൻ ബോർജ ഹോസ്പിറ്റലിൽ വൈദ്യശാസ്ത്രത്തിൽ പ്രായോഗിക പരിശീലനം നടത്തിയ അവർ പ്രസിഡന്റ് ജോസ് മാനുവൽ ബൽമസെഡയുടെ അഭ്യർത്ഥനപ്രകാരം വിദ്യാർത്ഥികൾക്ക് ക്ലാസുകൾ എടുക്കുകയും ചെയ്തു. 1910-ൽ യൂറോപ്പിലേക്ക് മറ്റൊരു യാത്ര നടത്തിയ ബരാഹോണ, 1910-ൽ ലീപ്സിഗ് നഗരത്തിൽ തന്റെ പുസ്തകംമായ കോംപെൻഡിയോ ഡി ഗിനെക്കോളോജിയ പ്രസിദ്ധീകരിച്ചു. ജർമ്മനിയിൽ ആയിരിക്കുമ്പോൾ, ബെർലിനിലെ മെഡിക്കൽ അക്കാദമി അവരെ ഒരു ഓണററി അംഗമായി നിയമിച്ചു. തെക്കേ അമേരിക്കയിൽ നിന്ന് ഇത്തരത്തിൽ അംഗമാകുന്ന ആദ്യത്തെ വ്യക്തിയായിരുന്നു അവർ.
തന്റെ കരിയറിലുടനീളം, സ്ത്രീകളുടെ ആരോഗ്യത്തിലും വ്യക്തിശുചിത്വത്തിലും പ്രത്യേക താൽപര്യം കാണിക്കുകയും സ്ത്രീകളുടെ വിദ്യാഭ്യാസത്തിനായി വാദിക്കുകയും ചെയ്തു. ഒരു ലക്ചർ സർക്കിൾ, വിമൻസ് ക്ലബ്, ചിലിയൻ റെഡ് ക്രോസ് എന്നിവയുടെ ഭാഗമായിരുന്ന അവർ, കൂടാതെ സർവ്വകലാശാലയിലെ സ്ത്രീകൾക്കായി ഒരു അസോസിയേഷനും സ്ഥാപിച്ചു. പൊതുജനാരോഗ്യത്തിലും ശുചിത്വത്തിലുമുള്ള അവരുടെ താൽപ്പര്യവുമായി ബന്ധപ്പെട്ട്, മദ്യപാനത്തെക്കുറിച്ചും അത് ചിലിയക്കാരെ എങ്ങനെ ബാധിക്കുമെന്നതിനെക്കുറിച്ചും അവർക്ക് ആശങ്കയുണ്ടായിരുന്നു.
അവരുടെ മരണത്തിന് വർഷങ്ങൾക്ക് ശേഷം, എലീന കഫറേനയുടെ ഒരു പ്രസംഗം ഉൾപ്പെടെ, ചിലിയൻ വിമൻസ് യൂണിയൻ (La Unión Chilena De Mujeres) അവരുടെ ബഹുമാനാർത്ഥം ഒരു പ്രത്യേക മീറ്റിംഗ് വിളിച്ചുകൂട്ടി. തെക്കേ അമേരിക്കയിലെ സ്ത്രീകൾക്കായി വൈദ്യശാസ്ത്ര മേഖല തുറന്നുകൊടുത്തതിനും ഫെമിനിസ്റ്റ് വാദത്തിനും അവർ അവളെ ആദരിച്ചു.
എ വുമൺ ഓഫ് പാരീസ്
1923-ൽ ചാർളി ചാപ്ലിൻ എഴുതി സംവിധാനം ചെയ്ത് പുറത്തിറങ്ങിയ ഒരു മുഴുനീള ചലച്ചിത്രമാണ് എ വുമൺ ഓഫ് പാരീസ്. അതുവരെ ഇറങ്ങിയിരുന്നതിൽനിന്നും അൽപ്പം വ്യത്യസ്തമായ പ്രമേയവുമായാണ് ചിത്രം പുറത്തിറങ്ങിയത്. എ വുമൺ ഓഫ് പാരീസ്: എ ഡ്രാമ ഓഫ് ഫേറ്റ് എന്ന പേരിലും ഈ ചിത്രം അറിയപ്പെടുന്നു.
നിർമ്മാണം
ചാപ്ലിന്റെ മറ്റു ചിത്രങ്ങളിൽ നിന്നും ഈ ചിത്രത്തിന് ഒത്തിരിയേറെ മാറ്റങ്ങളുണ്ട്. പ്രധാനമായും ചാപ്ലിൻ ഈ ചിത്രത്തിൽ നായകനല്ല എന്നതാണ്. വളരെ ചെറിയ ഒരു വേഷത്തിലാണ് അദ്ദേഹം ഈ ചിത്രത്തിൽ പ്രത്യക്ഷപ്പെടുന്നത്. ചിത്രത്തിന്റെ ക്രെഡിറ്റ്‌സിൽ പോലും ആ വേഷത്തെക്കുറിച്ച് പറയുന്നില്ല. മറ്റൊരു പ്രത്യേകത ചിത്രം ഗൗരവമായ വിഷയത്തിൽ ആസ്പദമാണ് എന്നതാണ്.
എഡ്നാ പർവയൻസ്, മരിയ സെന്റ്‌ ക്ലെയർ എന്ന കഥാപാത്രത്തെ അവതരിപ്പിക്കുന്നു. ചിത്രം നിർമ്മിക്കുന്നതിന് പിന്നിൽ ചാപ്ലിൻ പല ഉദ്ദേശങ്ങളും ഉണ്ടായിരുന്നു. അതിലൊന്ന് ചാപ്ലിനെ കൂടാതെ പർവയൻസിന് പ്രശസ്തി കിട്ടുക എന്നതയാരിന്നു. മറ്റൊന്ന് ക്യാമറെയ്ക്ക് പിന്നിൽ നിന്ന് ഒരു യഥാർത്ഥ നാടകീയ ചിത്രം പരീക്ഷിക്കുക എന്നതായിരുന്നു. എന്നാൽ പ്രതീക്ഷിച്ചതിനു വിപരീതമായി ചാപ്ലിനൊപ്പം അഭിനയിച്ചപ്പോൾ ലഭിച്ചിരുന്ന വിജയമൊന്നും ചിത്രത്തിന് കിട്ടിയില്ല.
1922-ൽ ചാപ്ലിന് പെഗ്ഗി ഹോപ്കിൻസ് ജോയ്സുമായി ഉണ്ടായിരുന്നു പ്രേമബന്ധത്തെ ഇതിവൃത്തമാക്കിയായിരുന്നു ചിത്രത്തിന്റെ തിരക്കഥ.
സ്വീകാര്യത
പ്രതീക്ഷിച്ചപോലെ ചിത്രം സ്വീകരിക്കപ്പെട്ടില്ല. ചാപ്ലിൻ അന്ന് വളരെയേറെ പ്രശസ്തനായിരുന്നു. അതുകൊണ്ട് തന്നെ മറ്റു ചാപ്ലിൻ ചിത്രങ്ങളിൽ എന്ന പോലെ ചാപ്ലിനെ കാണാൻ സാധിക്കും എന്ന് കരുതിയാണ് പലരും ചിത്രം കാണാൻ പോയത്. ചിത്രത്തിന്റെ വിജയത്തിനായി ചാപ്ലിൻ ചില മുന്നൊരുക്കങ്ങൾ നടത്തിയിരുന്നു. പ്രഥമപ്രദർശനസമയത്ത് എ വുമൺ ഓഫ് പാരീസ് തന്റെ മറ്റു ചിത്രങ്ങളിൽ നിന്ന് വ്യതസ്തമായിരിക്കുമെന്നു വെളിപ്പെടുത്തുകയുണ്ടായി. ഇതുവഴി ചിത്രത്തിന് കൂടുതൽ സ്വീകാര്യത ലഭിക്കുമെന്നും ചാപ്ലിൻ കരുതി. കൂടാതെ ചിത്രത്തിന്റെ തുടക്കത്തിൽ ചാപ്ലിൻ ഈ ചിത്രത്തിൽ പ്രത്യക്ഷപ്പെടുന്നില്ലെന്ന് സന്ദേശവും കൊടുത്തിരുന്നു.
ചിത്രത്തിന്റെ പരാജയം ചാപ്ലിനെ വളരെയേറെ അസ്വസ്ഥനാക്കിയിരുന്നു. ചിത്രത്തിന്റെ പ്രദർശനത്തിന് ശേഷം ഏകദേശം 50 വർഷങ്ങൾക്ക് ശേഷമാണ് പ്രേക്ഷർക്ക് കാണാൻ സാധിച്ചത്. 1976-ൽ സംയോജിപ്പിച്ച ചിത്രത്തിൽ  ലൂയിസ് എഫ് ഗോട്സ്ചോക്ക് നിർവഹിച്ച സംഗീതത്തിനു പകരം ചാപ്ലിൻ പുതിയ സംഗീതം ചേർത്തു.
പുറത്തേക്കുള്ള കണ്ണികൾ
വർഗ്ഗം:അമേരിക്കൻ ചലച്ചിത്രങ്ങൾ വർഗ്ഗം:ചാർളി ചാപ്ലിൻ സംവിധാനം ചെയ്ത ചലച്ചിത്രങ്ങൾ വർഗ്ഗം:ഹാസ്യ ചലച്ചിത്രങ്ങൾ വർഗ്ഗം:നിശ്ശബ്ദചലച്ചിത്രങ്ങൾ
സെയ്മർ ല്യൂബെറ്റ്സ്കി
പ്രധാനപ്പെട്ട കാറ്റലോഗിംഗ് തത്ത്വജ്ഞനും പ്രമുഖനായ ലൈബ്രേറിയനുമായിരുന്നു സെയ്മർ ല്യൂബെറ്റ്സ്കി (1898 ഏപ്രിൽ 28 - 2003 ഏപ്രിൽ 5).
ജീവചരിത്രം
ബെലാറസിൽ ഇഷ്മര്യാഹു ല്യൂബെറ്റ്സ്കി എന്ന പേരിൽ ജനിച്ച അദ്ദേഹം ലൈബ്രറി ഓഫ് കോൺഗ്രസ്സിൽ വർഷങ്ങളോളം പ്രവർത്തിച്ചു. 1927ൽ യുണൈറ്റഡ് സ്റ്റേറ്റ്സിലേയ്ക്കു താമസം മാറ്റും മുൻപ് അദ്ദേഹം ഒരു അദ്ധ്യാപകനായി ജോലി ചെയ്തിരുന്നു. അദ്ദേഹത്തിനു ആറു ഭാഷകളിൽ പ്രാവീണ്യമുള്ളയാളായിരുന്നു. ല്യൂബെറ്റ്സ്കി മൂന്നു പ്രശസ്തമായ പുസ്തകങ്ങൾ എഴുതി. അവ കാറ്റലോഗിങ്ങിലും വിവരസംഘാടനത്തിലും ആധുനിക ഗവേഷണത്തിലും വലിയ തോതിലുള്ള പുരോഗതിയുണ്ടാക്കുകയും ഇന്നും വിവരസാങ്കേതികവിദ്യ പോലുള്ള മേഖലകളിൽ സ്വാധീനം ചെലുത്തിവരുന്നുണ്ട്. അദ്ദേഹത്തിന്റെ Cataloging Rules and Principles and Principles of Cataloging എന്നീ പുസ്തകങ്ങളും അദ്ദേഹമെഴുതിയ അനേകം ലേഖനങ്ങളും തന്റെ പ്രവർത്തനമേഖലയിൽ സ്ഥിരപ്രതിഷ്ഠ നേടാൻ അദ്ദേഹത്തെ സഹായിച്ചു. ആധുനിക ഡിജിറ്റൽ വ്യവസ്ഥിതിയിൽ അദ്ദേഹത്തിന്റെ കാറ്റലോഗിങ് തത്ത്വങ്ങൾ കൂടുതൽ കാലത്തിനനുസരിച്ച് പ്രസക്തമായിരിക്കുന്നു. അദ്ദേഹത്തിന്റെ അപൂർണ്ണമായ പുസ്തകമായ Code of Cataloging Rules... unfinished draft (1960) ആധുനിക കാറ്റലോഗിങ് പ്രക്രിയയ്ക്ക് അടിസ്ഥാനമായി ഫ്രാൻസിലെ പാരിസിൽ ചേർന്ന International Conference on Cataloging Principles (1961) ൽ അംഗീകരിക്കപ്പെട്ടു.
അവലംബം
വർഗ്ഗം:1898-ൽ ജനിച്ചവർ വർഗ്ഗം:ഏപ്രിൽ 28-ന് ജനിച്ചവർ വർഗ്ഗം:2003-ൽ മരിച്ചവർ വർഗ്ഗം:ഏപ്രിൽ 5-ന് മരിച്ചവർ വർഗ്ഗം:ലൈബ്രേറിയന്മാർ വർഗ്ഗം:ഗ്രന്ഥാലയശാസ്ത്രം
സ്വപ്നമേ നിനക്കു നന്ദി
കല്ലയം കൃഷ്ണദാസ് സംവിധാനം ചെയ്ത് 1983 ൽ പുറത്തിറങ്ങിയ ഒരു ഇന്ത്യൻ മലയാള ചിത്രമാണ് സ്വപ്നമേ നിനക്കു നന്ദി. ചിത്രത്തിൽ ജയഭാരതി, സുകുമാരൻ, ബഹാദൂർ എന്നിവർ പ്രധാന കഥാപാത്രങ്ങളെ അവതരിപ്പിക്കുന്നു. ചുനക്കര രാമൻകുട്ടിയും കല്ലയം കൃഷ്ണദാസും രചിച്ച് ജി ദേവരാജന്റെ സംഗീതമൊരുക്കിയ ഗാനങ്ങളാണ് ഈ ചിത്രത്തിലുള്ളത്.
ഗാനങ്ങൾ
ജി. ദേവരാജനാണ് ചിത്രത്തിലെ ഗാനങ്ങൾക്ക് സംഗീതം നിർവ്വഹിച്ചത്. കല്ലയം കൃഷ്ണദാസും ചുനക്കര രാമൻകുട്ടിയും ചേർന്ന് ഗാനരചന നടത്തി.
സിനിമ കാണുക
വർഗ്ഗം:1980-കളിൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ വർഗ്ഗം:1983-ൽ പുറത്തിറങ്ങിയ ചലച്ചിത്രങ്ങൾ വർഗ്ഗം:ജയഭാരതി അഭിനയിച്ച മലയാളചലച്ചിത്രങ്ങൾ വർഗ്ഗം:ബഹദൂർ അഭിനയിച്ച ചലച്ചിത്രങ്ങൾ വർഗ്ഗം:സുകുമാരൻ അഭിനയിച്ച മലയാളചലച്ചിത്രങ്ങൾ വർഗ്ഗം:ജി. ദേവരാജൻ സംഗീതം നൽകിയ ചലച്ചിത്രങ്ങൾ വർഗ്ഗം:ചുനക്കര രാമൻ കുട്ടിയുടെ ഗാനങ്ങൾ വർഗ്ഗം:ചുനക്കര-ദേവരാജൻ ഗാനങ്ങൾ
മനുക ഓവൽ
ഓസ്ട്രേലിയയുടെ തലസ്താനമായ കാൻബറയിലുള്ള ഒരു സ്പോർട്സ് സ്റ്റേഡിയമാണ് മനുക ഓവൽ.വേനൽക്കാലത്ത് ക്രിക്കറ്റ് മൽസരങ്ങൾക്കും ശൈത്യകാലത്ത് ഫുട്ബോൾ മൽസരങ്ങളും ഇവിടെ നടക്കാറുണ്ട്. 2015 ക്രിക്കറ്റ് ലോകകപ്പിന്റെ വേദിയായി മനുക ഓവലിനെ തിരഞ്ഞെടുത്തിട്ടുണ്ട്.
ദേവന
പടിഞ്ഞാറൻ സ്ലാവുകൾ ആരാധിക്കുന്ന ചന്ദ്രന്റെയും വന്യ പ്രകൃതിയുടെയും വനങ്ങളുടെയും വേട്ടയുടെയും ദേവതയാണ് ദേവന (Dziewanna, Dzewana). സിസ, ഡിസിവോണ, ഡിസെവാന തുടങ്ങി നിരവധി പേരുകളിൽ അവർ അറിയപ്പെടുന്നു. പതിനഞ്ചാം നൂറ്റാണ്ടിൽ ജാൻ ഡ്യൂഗോസ് ആണ് അവരെ റോമൻ ദേവത ഡയാനയുമായി താരതമ്യപ്പെടുത്തി ആദ്യമായി പരാമർശിച്ചത്. വെർബാസ്കത്തിന്റെ പോളിഷ് നാമം കൂടിയാണ് ഡിസിവന്ന, എന്നാൽ ഈ വാക്കിന്റെ പദോൽപ്പത്തി വ്യക്തമല്ല.
പതിമൂന്നാം നൂറ്റാണ്ടിലെ ലാറ്റിൻ നിഘണ്ടു - ചെക്ക് മെറ്റർ വെർബോറമാണ് ദേവനയെ പരാമർശിക്കുന്ന ആദ്യത്തെ ഉറവിടം. എന്നിരുന്നാലും, പതിനെട്ടാം നൂറ്റാണ്ടിൽ വക്ലാവ് ഹങ്കയാണ് മെറ്റർ വെർബോറം കണ്ടെത്തിയത്.
ഗ്രന്ഥസൂചിക
വർഗ്ഗം:പ്രകൃതി ദേവതകൾ
ജൊചിം റിങ്ങൽനറ്റ്സ്
ജർമ്മൻ എഴുത്തുകാരനും ചിത്രകാരനും ആയ ഹാൻസ് ബോട്ടിക്ച്ചറിന്റെ തൂലികാനാമമാണ് ജൊചിം റിങ്ങൽനറ്റ്സ്. (ഓഗസ്റ്റ് 7, 1883, വൂർസേൻ, സാക്സണി - 17 നവംബർ 1934, ബെർലിൻ) അദ്ദേഹത്തിന്റെ തൂലികാ നാമം റിങ്ങൽനറ്റ്സ് ഒരു മൃഗത്തിന്റെ സാധാരണ പദപ്രയോഗമായി വിശദീകരിക്കപ്പെടുന്നു. ജർമ്മനിൽ ഇത് ഗ്രാസ് സ്നേക്കു് അല്ലെങ്കിൽ കൂടുതൽ ഒരുപക്ഷേ ഒരു വസ്തുവിനുചുറ്റും വാൽകൊണ്ട് ചുറ്റപ്പെട്ട കടൽക്കുതിര ("ringeln") എന്നാണ്. അദ്ദേഹവുമുൾപ്പെടുന്ന നാവികർ കടൽക്കുതിരയെ റിംഗൽനസ് (nass = wet) എന്നുവിളിക്കുന്നു. ചെറുപ്പത്തിൽ നാവികനായിരുന്ന അദ്ദേഹം ഒന്നാം ലോകമഹായുദ്ധത്തിൽ നേവിയിൽ ഒരു ഖനനതൊഴിലാളിയായി ചെലവഴിച്ചു.1920 കളിലും 1930 കളിലും അദ്ദേഹം കബാരെറ്റിസ്റ്റായി പ്രവർത്തിച്ചു, അതായത് ഒരു തമാശക്കാരനായ സ്റ്റാൻഡ്-അപ്പ് ഹാസ്യൻ.തന്റെ കവിതാസമാഹാരത്തിന് അദ്ദേഹം ഏറെ പ്രശസ്തനാണ്. പലപ്പോഴും വാക്കുകളുടെ കളിയും ചിലപ്പോൾ വിഡ്ഢിത്തവും കവിതയിലുടനീളം ഉപയോഗിക്കുന്നു.
ബാഹ്യ ലിങ്കുകൾ
വർഗ്ഗം:ഇരുപതാം നൂറ്റാണ്ടിലെ ജർമ്മൻ കവികൾ വർഗ്ഗം:1934-ൽ മരിച്ചവർ വർഗ്ഗം:1883-ൽ ജനിച്ചവർ
ഗോവ മെഡിക്കൽ കോളേജ്
ഇന്ത്യയിലെ ഗോവയിലെ ഒരു സർക്കാർ മെഡിക്കൽ കോളേജും ആശുപത്രിയുമാണ് ഗോവ മെഡിക്കൽ കോളേജ് (ജിഎംസി). ഏഷ്യയിലെ ഏറ്റവും പഴയ മെഡിക്കൽ കോളേജുകളിൽ ഒന്നാണിത്.
ചരിത്രം
പതിനാറാം നൂറ്റാണ്ടിന്റെ അവസാന ദശകങ്ങൾ മുതൽ ഗോവയെ 1st കൗണ്ട് ഓഫ് അൽവോർ വൈസ്രോയ് ഫ്രാൻസിസ്കോ ഡി ടാവോറയുടെ പ്രയോഗശൈലിയിൽ "പോർച്ചുഗീസുകാരുടെ ശ്മശാനം" എന്നറിയപ്പെട്ടു. ജനസംഖ്യയുടെ സാന്ദ്രത കണക്കിലെടുത്ത് പഴയ ഗോവയുടെ അനാരോഗ്യം പ്രകടമായിരുന്നു. ശുചിത്വക്കുറവും വൈദ്യ പരിചരണവും ഇല്ലാത്തതായിരുന്നു അത്. അതുവരെ പോർച്ചുഗീസ് ഇന്ത്യയിൽ ഡോക്ടർമാർ അപൂർവമായിരുന്നു.
1691-ൽ ഗോവയിലെ മെഡിക്കൽ വിദ്യാഭ്യാസത്തിന്റെ ഗതി ആരംഭിച്ചു. പതിനെട്ടാം നൂറ്റാണ്ടിൽ വൈസ് കിങ് ഓഫ് ഇന്ത്യ റോഡ്രിഗോ ഡാ കോസ്റ്റയുടെ അഭ്യർത്ഥനയിൽ നിന്ന് "ചീഫ് ഫിസിസ്റ്റ്" (ഒരു പ്രദേശത്തിന്റെ പൊതുജനാരോഗ്യ മേധാവിയായി നിയമിതരായ ഡോക്ടർമാർക്ക് നൽകിയ പേര്) മനോയൽ റോയിസ് ഡി സൂസ ഒരു "മെഡിസിൻ ക്ലാസ്" ആരംഭിച്ചു. കോയിംബ്രയിൽ ബിരുദം നേടിയ പ്രധാന ഭൗതികശാസ്ത്രജ്ഞനായ അന്റോണിയോ ഹോസെ ഡി മിറാൻഡ ഇ അൽമേഡയുടെ താല്പര്യപ്രകാരം 1801-ൽ പോർച്ചുഗീസ് രാജാവ്‌ "മെഡിസിൻ ആന്റ് സർജറി ക്ലാസ്" സ്ഥാപിക്കാൻ തീരുമാനിച്ചു. ഡോക്ടർ ഗോവയിൽ നിന്ന് പോയ 1815 വരെ ഈ കോഴ്‌സ് പ്രവർത്തിച്ചു.
പുറംകണ്ണികൾ
വർഗ്ഗം:ഗോവയിലെ മെഡിക്കൽ കോളേജുകൾ
ഭജ രാമം സതതം
ത്യാഗരാജസ്വാമികൾ ഹുസേനിരാഗത്തിൽ ചിട്ടപ്പെടുത്തിയ ഒരു കൃതിയാണ് ഭജ രാമം സതതം. സംസ്കൃതഭാഷയിൽ രചിച്ചിരിക്കുന്ന ഈ കൃതി ആദിതാളത്തിലാണ് ചിട്ടപ്പെടുത്തിയിരിക്കുന്നത്.
ചരണം 1
അമിതശുഭകരം പാപതിമിരവിഭാകരം (ഭജ )
ചരണം 2
ശതമഖ നൂത ഗീതം സകലാ ശ്രിത പാരിജാതം (ഭജ )
ചരണം 3
പാലിത ലോക ഗാനം പരമ ക പാലി വിനുത സുഗുണം (ഭജ )
ചരണം 4
സരോജവര നാഭം യമപുരാരാതിലാഭം (ഭജ )
ചരണം 5
വരാനന്ദകന്ദം നതസുരാദിമുനിവൃന്ദം (ഭജ )
ചരണം 6
കമനീയശരീരം ധീരം മമജീവാധാരം (ഭജ )
ചരണം 7
കരധൃതശരചാപം രാമം ഭരിതഗുണകലാപം (ഭജ )
ചരണം 8
ഭവജലനിധിപോതംസാരസ ഭവമുഖനിജതാതം (ഭജ )
ചരണം 9
വാതാത്മജസുലഭംവരസീതാവല്ലഭം (ഭജ )
ചരണം 10
രാജരവിനേത്രം ത്യാഗരാജവരമിത്രം (ഭജ )
പുറത്തേക്കുള്ള കണ്ണികൾ
വർഗ്ഗം:ത്യാഗരാജസ്വാമികൾ ചിട്ടപ്പെടുത്തിയ കൃതികൾ വർഗ്ഗം:തെലുങ്ക് ഭാഷയിൽ ചിട്ടപ്പെടുത്തിയ സംഗീതകൃതികൾ വർഗ്ഗം:ഹുസേനി രാഗത്തിൽ ചിട്ടപ്പെടുത്തിയ കൃതികൾ വർഗ്ഗം:ആദി താളത്തിൽ ചിട്ടപ്പെടുത്തിയ കർണ്ണാടകസംഗീതകൃതികൾ
മഹാപ്രജാപതി ഗൗതമി
ഗൗതമബുദ്ധൻറെ അമ്മയുടെ സഹോദരിയും രണ്ടാനമ്മയുമായിരുന്നു മഹാപ്രജാപതി ഗൗതമി അഥവാ മഹാപജപതി ഗൗതമി (Pali; Sanskrit Mahāprajāpatī Gautamī). ബുദ്ധമത പാരമ്പര്യത്തിൽ, ഗൗതമബുദ്ധനിൽ നിന്ന് നേരിട്ട് ബുദ്ധമതം സ്വീകരിച്ച് ആദ്യ ഭിക്ഷുണി (ബുദ്ധമത സന്യാസിനി) ആയിത്തീർന്ന വനിതയായിരുന്നു ഗൗതമി.
ജീവചരിത്രം
കോലിയാൻ രാജകുമാരിമാരായ മായയും സഹോദരി മഹാപ്രജാപതി ഗൗതമിയും സുപ്പബുദ്ധന്റെ സഹോദരിമാരാണ്. കപിലവസ്തുവിന്റെ ഭരണാധികാരിയായ സുധോദാനനെ അവർ വിവാഹം ചെയ്തു.
ലെന്റിബുലറിയേസീ
3 ജീനസുകൾ ഉൾപ്പെടുന്ന കീടഭോജി കളായ സസ്യങ്ങളുടെ കുടുംബമാണ് ലെന്റിബുലേറിയേസീ അല്ലെങ്കിൽ ബ്ലാഡർവോർട്ട് : ജെൻലിസിയ (കോർക്ക്സ്ക്രൂ ചെടികൾ); പിങ്ക്വിക്കുലേറ്റ (ബട്ടർവോർട്ട് ചെടികൾ), യൂട്രിക്കുലേറിയ (ബ്ലാഡർവോർട്ട് ചെടികൾ) എന്നിവയാണ് ഈ കുടുംബത്തിലെ ജനുസുകൾ.
പോളിപോംഫോലിക്സ്, ബയൊവുലേറിയ എന്നീ ജനുസുകൾ ഈ കുടുംബത്തിലെ നാലാമത്തെയും അഞ്ചാമത്തെയും അംഗങ്ങളായി കണക്കാക്കപ്പെട്ടിരുന്നു. Biovularia ബയോവുലേറിയ യൂട്രിക്കുലേറിയയിൽ ഉൾപ്പെടുത്തുകയും പോളിപോംഫോലിക്സ് യൂട്രിക്കുലേറിയയിലെ ഉപജനുസായി തരംതാഴ്ത്തപ്പെടുകയും ചെയ്തു. സ്ക്രോഫുലറിയേൽസിൽ ഉൾപ്പെടുത്തിയിരുന്ന ഈ കുടുംബത്തെ ഇപ്പോൾ ആഞ്ചിയോസ്പേം ഫൈലോജെനി ഗ്രൂപ്പ് സിസ്റ്റം പ്രകാരം ലാമിയേൽസി ൽ ഉൾപ്പെടുത്തിയിരിക്കുന്നു. ഇടത്ത്‌|ലഘുചിത്രം|Lentibulariaceae - Utricularia humboldtii
പരിണാമം
സസ്യങ്ങളിലെ കീടഭക്ഷണശീലം സപുഷ്പിസസ്യങ്ങളുടെ നാലു പ്രധാന നിരകളിൽ സ്വതന്ത്രമായി പരിണമിച്ചുണ്ടായതാണ്. പോയേൽസ്, കാരിയോഫില്ലേൽസ്, ഓക്സാലിഡേൽസ്, എരിക്കേൽസ്, ലാമിയേൽസ് എന്നിവയാണിവ.
ഇലകളുടെ ഉപരിതലത്തിൽ പ്രോട്ടീനേസ് സ്രവങ്ങൾ ഉല്പാദിപ്പിക്കുന്നു എന്നതാണ് നിരവധി ലാമിയേൽസ് കുടുംബങ്ങളിൽ കീടഭക്ഷണശീലത്തിലേക്ക് നയിച്ച ഒരു പൊതു സ്വഭാവം. ഈ സ്രവം ഹാനികാരകങ്ങളായ കീടങ്ങളെ കുടുക്കി അതുവഴി അവയുടെ ആക്രമണം തടയാനായി ഉദ്ദേശിച്ചുള്ളതാണ്. ഈ സ്രവങ്ങൾ പുറപ്പെടുവിക്കുന്ന ഗ്രന്ഥികൾ സ്രാവങ്ങൾ ഉല്പാദിപ്പിക്കുന്നതിൽ നിന്ന് പോഷകങ്ങൾ വലിച്ചെടുക്കുന്നതിലേക്ക് സ്വഭാവം മാറ്റാൻ കഴിയുന്നവയാണെന്ന് ഗവേഷണങ്ങൾ കാണിക്കുന്നു. കെണിയിൽപ്പെടുത്തിയ കീടങ്ങളിൽ നിന്ന് അധിക പോഷകങ്ങൾ വലിച്ചെടുക്കുന്ന ഗ്രന്ഥികൾ രൂപം കൊള്ളുന്ന ഈ മാറ്റം ലെന്റിബുലാരിയേസീയുടെ ഏറ്റവുമടുത്ത പൊതു പൂർവികരിൽ (most recent common ancestor MRCA) ആദ്യം സംഭവിച്ചത്. ഇങ്ങനെ കിട്ടിയ അധിക പോഷണം പോഷണദാരിദ്ര്യമുള്ള ചുറ്റുപാടുകളിൽ വളരുന്ന സസ്യങ്ങളുടെ ആരോഗ്യം വർദ്ധിക്കുന്നതിൽ സഹായിച്ചിരിക്കാം. ഇതാവാം കീടഭക്ഷണശീലത്തിലേക്ക് പിന്നീട് മാറുന്നതിലേക്ക് വഴിതെളിച്ചത്. Further mapping of traits also suggests the MRCA was terrestrial and possessed a basal rosette composed of flat leaves and a primary root.
അവലംബങ്ങൾ
വർഗ്ഗം:ലാമിയേൽസ് വർഗ്ഗം:കീടഭോജിസസ്യങ്ങൾ വർഗ്ഗം:സസ്യകുടുംബങ്ങൾ
സിബിഐ 5: ദ ബ്രെയിൻ
സംഗീതം
ജേക്സ് ബിജോയ് ആണ് പശ്ചാത്തല സംഗീതം ഒരുക്കിയിരിക്കുന്നത്. ചിത്രത്തിന്റെ ഓഡിയോ അവകാശം സൈന സ്വന്തമാക്കി. ശ്യാം സംഗീതസംവിധാനം ചെയ്ത ആദ്യ സിബിഐ ചിത്രത്തിലെ യഥാർത്ഥ സംഗീതം ജേക്ക്സ് പുനഃസൃഷ്ടിച്ചു.
ചിത്രീകരണം
പ്രധാന ചിത്രീകരണം 2021 നവംബർ 29-ന് എറണാകുളത്ത് ആരംഭിച്ചു. 2021 ഡിസംബർ ന് മമ്മൂട്ടി സെറ്റിൽ ജോയിൻ ചെയ്തു.
റിലീസ്
മമ്മൂട്ടി കേന്ദ്രകഥാപാത്രമായി എത്തുന്ന സിബിഐ 5 ദി ബ്രെയിൻ ലോകതൊഴിലാളി ദിനമായ 2022 മെയ്‌ 1  ന് വേൾഡ് വൈഡ് ആയി റിലീസ് ചെയ്തു. കേരളത്തിൽ 350 -ഓളം തീയേറ്ററുകളിൽ പ്രദർശനത്തിനെത്തി. കൂടാതെ ലോകസിനിമചരിത്രത്തിൽ ആദ്യമായി, ഒരേ നായകൻ, ഒരേ തിരക്കഥകൃത്ത്‌, ഒരേ സംവിധായകൻ എന്നിവർ വീണ്ടും ഒന്നിക്കുന്നു എന്ന പ്രത്യേകത കൂടിയുണ്ട് ഈ ചിത്രത്തിന്. സിബിഐ സിരീസിലെ അഞ്ചാം ഭാഗം കൂടിയാണിത്. ചിത്രത്തിന്റെ സ്ട്രീമിങ് അവകാശം റിലീസിനു മുൻപേ നെറ്റ്ഫ്ലിക്‌സ് നേടി. സിനിമയുടെ സാറ്റ്‌ലൈറ്റ് അവകാശം സൂര്യ ടിവിയാണ് സ്വന്തമാക്കിയത്.
വി.ഐ.എസ്. ജയപാലൻ
ജീവിതരേഖ
വടക്കൻലങ്കയിലെ ജാഫ്നയിൽ ജനിച്ച ജയപാലൻ ഇപ്പോൾ നോർവെ പൗരത്വം നേടി ഓസ്ലോയിലാണ് താമസം. 1977 ൽ ജാഫ്ന സർവകലാശാലയിലെ വിദ്യാർത്ഥി യൂണിയൻ പ്രസിഡന്റായിരുന്നു. ശ്രീലങ്കയിലെ അറിയപ്പെടുന്ന കവിയായ ജയപാലൻ നിരവധി ഇന്ത്യൻ ചലച്ചിത്രങ്ങളിലും അഭിനയിച്ചിട്ടുണ്ട്. തമിഴ്ചിത്രമായ "ആടുകള"ത്തിലെ അഭിനയത്തിന് 58 മത് ദേശീയ ചലച്ചിത്ര ജൂറിയുടെ പ്രത്യേക പുരസ്കാരം ലഭിച്ചു.
ഭരദ്വജൻ
പകരം=ഭരദ്വജൻ|ലഘുചിത്രം|400x400ബിന്ദു|ഭരദ്വജൻ സപതർഷികളിലൊരാളായ ഭരദ്വജമുനി ബൃഹസ്പതിയുടെ പുത്രനാണ്. കശ്യപൻ, അത്രി,  വസിഷ്ഠൻ, വിശ്വാമിത്രൻ, ഗൗതമൻ, ജമദഗ്നി, ഭരദ്വജൻ എന്നിവരാണു സപ്തർഷികൾ. വനവാസത്തിനു പോയ ശ്രീരാമനും കൂട്ടർക്കും അത്യാവശ്യം വേണ്ട സഹായങ്ങൾ ചെയ്തു കൊടുക്കുന്നത് ഭരദ്വജമുനിയാണ്. ആയുർവേദത്തിന്റെ ഉത്‌പത്തിയും വികാസവും പ്രതിപാദിക്കുന്ന ഐതിഹ്യങ്ങൾ ഭരദ്വജനെ പറ്റി പറയുന്നുണ്ട്. ഭരദ്വജൻ, ആത്രി, ആത്രേയൻ, അഗ്നിവേശൻ, സുശ്രുതൻ, ചരകൻ എന്നിവരിലൂടെയാണ് ആയുർവേദം വികാസം പ്രാപിച്ചത്. പാണ്ഡവരുടേയും കൗരവരുടേയും ഗുരുനാഥനായ ദ്രോണരുടെ അച്ഛനുമാണ് ഭരദ്വജൻ. ഭരദ്വജ മഹർഷി സന്ധ്യാപൂജയ്ക്കു മുമ്പായി ഗംഗാനദിയിലേക്ക് സ്നാനം ചെയ്യാൻ പോയ നേരം ഘൃതാചി എന്ന അപ്സരസ്സ് നഗ്നയായി കുളിക്കുന്നതു കണ്ട് മഹർഷിക്കു ഇന്ദ്രിയസ്ഖലനം സംഭവിച്ചു. മഹർഷിയതു മൺപാത്രത്തിൽ(ദ്രോണം) സൂക്ഷിച്ചുവെയ്ക്കുന്നു. പിന്നീട് അതു പൊട്ടിയാണു ദ്രോണരുണ്ടായത്.
വി.ഐ.എസ്. ജയപാലൻ
അറസ്റ്റ്
വിസാനിയമലംഘനത്തിന്റെ പേരിൽ ശ്രീലങ്കയിൽ അറസ്റ്റ് ചെയ്തിരുന്നു. സാമുദായിക സംഘർഷത്തിനിടയാക്കുന്ന യോഗങ്ങളിൽ പങ്കെടുത്തതിനെ തുടർന്നാണ് അറസ്റ്റ്.
സിബിഐ 5: ദ ബ്രെയിൻ
സ്വീകരണം
പ്രേക്ഷകരിൽ നിന്നും മികച്ചൊരു പ്രതികരണം തന്നെയാണ് ഈ ചിത്രത്തിന് ലഭിച്ചത്. ഒപ്പം സമ്മിശ്രപ്രതികരണങ്ങളും പല പ്രേക്ഷകരിൽ നിന്നും വന്നു. ശരാശരി തിയേറ്റർ അനുഭവമാണ് സിനിമ നൽകുന്നതെന്ന് വിലയിരുത്തുന്നവരുമുണ്ട്. ആദ്യപകുതിയേക്കാൾ ഗംഭീരമായത് രണ്ടാം പകുതിയാണെന്നും പ്രേക്ഷകർ അഭിപ്രായപ്പെടുന്നു. കൂടാതെ, നിറയെ ട്വിസ്റ്റുകളും സസ്‌പെൻസുകളും ഉണ്ട്. ചിത്രത്തിന്റെ ക്ലൈമാക്സ്‌ മുൻപിറങ്ങിയ 4 ഭാഗങ്ങളെക്കാളും വെല്ലുന്ന തരത്തിലുള്ളതാണ്. മലയാളത്തിലെ എക്കാലത്തെയും മികച്ച ഇൻവെസ്റ്റിഗേഷൻ ത്രില്ലെർ തന്നെയാണിത്.
വി.ഐ.എസ്. ജയപാലൻ
പുറം കണ്ണികൾ
വർഗ്ഗം:ശ്രീലങ്കൻ തമിഴ് കവികൾ വർഗ്ഗം:തമിഴ്‌ചലച്ചിത്രനടന്മാർ വർഗ്ഗം:ദേശീയ ചലച്ചിത്രപുരസ്കാരങ്ങൾ
സിബിഐ 5: ദ ബ്രെയിൻ
പുറത്തേക്കുള്ള കണ്ണികൾ
വർഗ്ഗം:2022-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:മലയാളചലച്ചിത്രങ്ങൾ വർഗ്ഗം:ഇന്ത്യൻ ചലച്ചിത്രങ്ങൾ
ഭരദ്വജൻ
അവലംബം
വർഗ്ഗം:ഹിന്ദു പുരാണകഥാപാത്രങ്ങൾ
ബാരൻ ദ്വീപുകൾ
ബാരൻ ദ്വീപുകൾ അമേരിക്കൻ ഐക്യനാടുകളിലെ അലാസ്ക സംസ്ഥാനത്തെ ഒരു ദ്വീപസമൂഹമാണ്. കോഡിയാക് ദ്വീപസമൂഹത്തിന്റെ വടക്കൻ അഗ്രത്തായി സ്ഥിതിചെയ്യുന്ന ദ്വീപുകളാണിവ. ദ്വീപശൃംഖലയിലെ ഏറ്റവും വലിയ ദ്വീപ് ഉഷാഗട്ട് ദ്വീപാണ്. ആകെ16.23 ചതുരശ്ര മൈൽ (42.03 ചതുരശ്ര കിലോമീറ്റർ) വിസ്തൃതിയുള്ള ഈ ദ്വീപുകൾ ജനവാസമുള്ളവയല്ല. അലാസ്കയിലെ ഏറ്റവും വലിയ കടൽപ്പക്ഷി പ്രജനന കേന്ദ്രങ്ങൾ ബാരൻ ദ്വീപുകളിലെ കിഴക്കൻ അമാതുലി ദ്വീപിലും നോർഡ് ദ്വീപിലുമാണുള്ളത്. അലാസ്ക മാരിടൈം ദേശീയ വന്യജീവി അഭയകേന്ദ്രത്തിന്റെ ഭാഗവുംകൂടിയാണ് ഈ ദ്വീപസമൂഹം.
ഭൂമിശാസ്ത്രം
ബാരൻ ദ്വീപസമൂഹത്തിൽ ആകെ 6 ദ്വീപുകളാണ് ഉൾപ്പെട്ടിരിക്കുന്നത്:
ഏകവർഗ്ഗം
ജീവജാലങ്ങളെ ശാസ്ത്രീയമായി തരംതിരിക്കുന്ന സമ്പ്രദായത്തിൽ ഉപയോഗിക്കുന്ന ഒരു സംജ്ഞയാണ് ഏകവർഗ്ഗം. ഒരു ജീനസിൽ ഒരു സ്പീഷിസ് മാത്രം വരിക, ഒരു കുടുംബത്തിൽ ഒരു ജീനസ് മാത്രം വരിക എന്ന് അവസ്ഥയെ ആണ് ഈ പദം കൊണ്ട് ഉദ്ദേശിക്കുന്നത്.
വർഗ്ഗം:പരിപാലന ജീവശാസ്ത്രം
കുസ്ലിപൂർ
ഹരിയാന സംസ്ഥാനത്തിലെ പൽവാൽ ജില്ലയിൽ സ്ഥിതി ചെയ്യുന്ന ഗ്രാമമാണ് കുസ്ലിപൂർ. ഗുരുഗ്രാം ഡിവിഷനിലാണ് ഇത് സ്ഥിതി ചെയ്യുന്നത്. ദില്ലി ആഗ്ര ദേശീയപാത ഈ ഗ്രാമത്തിലൂടെ കടന്നുപോകുന്നു.
അവലംബങ്ങൾ
<references group="" responsive="">
അയ്‌റം
അയ്‌റം (അർമേനിയൻ: Այրում), അർമേനിയയിലെ താവുഷ് പ്രവിശ്യയിലെ ഒരു പട്ടണവും നഗര മുനിസിപ്പാലിറ്റിയുമാണ്. തലസ്ഥാനമായ യെറിവാനിൽ നിന്ന് 206 കി.മീ (128 മൈൽ) വടക്കുകിഴക്കായും പ്രവിശ്യാ തലസ്ഥാനമായ ഇജെവാനിന് 73 കി.മീ (45 മൈൽ) വടക്ക് ഭാഗത്തുമായി ഇത് സ്ഥിതി ചെയ്യുന്നു. അർമേനിയ-ജോർജിയ അതിർത്തിയിൽ നിന്ന് 2 കിലോമീറ്റർ (1 മൈൽ) മാത്രം അകലെ ഡെബെഡ് നദിയോരത്താണ് ഇത് സ്ഥിതിചെയ്യുന്നത്. 2011 ലെ സെൻസസ് പ്രകാരം, അയ്‌റമിലെ ജനസംഖ്യ 2,126 ആയിരുന്നു. 2016-ലെ ഔദ്യോഗിക കണക്കനുസരിച്ച്, അയ്റമിലെ ജനസംഖ്യ 2,000 ആണ്. മുഴുവൻ റിപ്പബ്ലിക്കിനുമുള്ള വടക്കുകിഴക്കൻ ഗേറ്റും റെയിൽവേ ഹബ്ബും എന്ന നിലയിലുള്ള ഭൂമിശാസ്ത്രപരമായ സ്ഥാനത്താണ് പട്ടണത്തിന്റെ പ്രാധാന്യം ഉരുത്തിരിഞ്ഞത്. ഒരു വടക്കുകിഴക്കൻ പ്രവേശനകവാടം എന്ന നിലയിലുള്ള ഭൂമിശാസ്ത്രപരമായ സ്ഥാനമാണ് പട്ടണത്തിന്റെ പ്രാധാന്യത്തിന് കാരണം.
ചരിത്രം
ചരിത്രപരമായി, ആധുനിക അയ്റം നിലനില്ക്കുന്ന പ്രദേശം ഗ്രേറ്റർ അർമേനിയയുടെ 13-ാമത്തെ പ്രവിശ്യയായിരുന്ന പുരാതന ഗുഗാർക്കിന്റെ ഭാഗമായിരുന്നു. ഡെബെഡ് നദിയാൽ വേർതിരിക്കപ്പെട്ട, അയ്റം പട്ടണത്തിൻറെ കിഴക്കൻ പകുതി, ചരിത്രപ്രധാനമായ പ്രവിശ്യയിലെ കോഘ്ബാപോർ (അർമേനിയൻ: Կողբափոր) കന്റോണിന്റെ ഭാഗവും പടിഞ്ഞാറൻ പകുതി അതേ പ്രവിശ്യയിലെ ഡ്സോബോപോർ (അർമേനിയൻ: Ձոբոփոր) കാന്റണിന്റെയും ഭാഗമായിരുന്നു.
1501-02-ൽ, ഷാ ഇസ്മായിൽ ഒന്നാമന്റെ നേതൃത്വത്തിൽ ഇറാനിൽ ഉയർന്നുവന്ന സഫാവിദ് രാജവംശം ഡ്സോബോപോർ എന്ന ചരിത്ര പ്രദേശം ഉൾപ്പെടെയുള്ള മിക്ക കിഴക്കൻ അർമേനിയൻ പ്രദേശങ്ങളും അതിവേഗം കീഴടക്കി.
അയൽരാജ്യമായ ജോർജിയയ്‌ക്കൊപ്പം ഇന്നത്തെ ലോറിയുടെയും തവുഷിന്റെയും പ്രദേശങ്ങൾ 1800-01-ൽ റഷ്യൻ സാമ്രാജ്യത്തിന്റെ ഭാഗമായി. 1804-13 ലെ റുസ്സോ-പേർഷ്യൻ യുദ്ധത്തെത്തുടർന്ന് 1813 ഒക്ടോബറിൽ റഷ്യൻ സാമ്രാജ്യവും ഖജർ പേർഷ്യയും തമ്മിൽ ഒപ്പുവച്ച ഗുലിസ്ഥാൻ ഉടമ്പടി പ്രകാരം ഈ പ്രദേശങ്ങൾ റഷ്യയുടെ ഔദ്യോഗിക പ്രദേശമായി മാറി. 1840-ൽ, യെലിസാവെറ്റ്പോൾസ്കി ഉയസ്ഡ് രൂപീകരിക്കപ്പെട്ടതോടെ താവുഷിന്റെ ഭൂരിഭാഗം പ്രദേശങ്ങളും റഷ്യൻ സാമ്രാജ്യത്തിന്റെ പുതുതായി സ്ഥാപിതമായ ഭരണവിഭാഗത്തിൻറെ കീഴിലായി. പിന്നീട് 1868-ൽ എലിസബത്ത് പോൾ ഗവർണറേറ്റ് സ്ഥാപിക്കപ്പെടുകയും താവുഷ് ഗവർണറേറ്റിൽ പുതുതായി രൂപീകരിക്കപ്പെട്ട കസാഖ്‌സ്‌കി ഉയസ്‌ഡിന്റെ ഭാഗമാവുകയും ചെയ്തു.
ഭൂമിശാസ്ത്രം
വടക്കുകിഴക്കൻ അർമേനിയയിൽ സ്ഥിതിചെയ്യുന്ന അയ്‌റം പട്ടണം 206 കിലോമീറ്റർ (128 മൈൽ) റോഡ് ദൂരത്തിൽ തലസ്ഥാനമായ യെറിവാന് വടക്കുകിഴക്കായും 73 കിലോമീറ്റർ (45 മൈൽ) ദൂരത്തിൽ പ്രവിശ്യാ തലസ്ഥാനമായ ഇജെവാന് വടക്കുഭാഗത്തായുമാണ് സ്ഥിതിചെയ്യുന്നത്. ഡെബെഡ് നദിയുടെ തീരത്ത്, അർമേനിയ-ജോർജിയ അതിർത്തിയിൽ നിന്ന് വെറും 2 കിലോമീറ്റർ (1 മൈൽ) തെക്കായും, അസർബെയ്ജാനുമായുള്ള അതിർത്തിയിൽ നിന്ന് 10 കിലോമീറ്റർ (6 മൈൽ) പടിഞ്ഞാറ് ഭാഗത്തായുമാണ് ഇതിൻറെ സ്ഥാനം. ഏകദേശം 1.3 ചതുരശ്ര കിലോമീറ്റർ (0.5 ചതുരശ്ര മൈൽ) വിസ്തൃതിയുള്ള ഈ പട്ടണം സമുദ്രനിരപ്പിൽ നിന്ന് ഏകദേശം 550 മീറ്റർ (1,804 അടി) ഉയരത്തിലാണ് സ്ഥിതിചെയ്യുന്നത്. വേനൽക്കാലത്ത് ശരാശരി 24 °C (75 °F) താപനിലയുള്ള നേരിയ താപനിലയാണ് അയ്‌റമിനുള്ളത്. ശൈത്യകാലത്ത് വളരെ തണുത്തതും മഞ്ഞുവീഴ്ചയുള്ളതുമായ താപനില ശരാശരി 1 °C (34 °F) ആണ്.
ജനസംഖ്യാശാസ്ത്രം
പ്രധാനമായും കാർഷികവൃത്തികളിലേർപ്പെട്ടിരിക്കുന്നന അയ്‌റമിലെ പൗരന്മാർ പ്രധാനമായും വംശീയ അർമേനിയക്കാരാണ്. അവരുടെ പൂർവ്വികർ 1960 കളിൽ യെറിവാനിൽ നിന്നും സമീപ ഗ്രാമമായ ആർച്ചിസിൽ നിന്നും ഈ പട്ടണത്തിൽ എത്തി. നിലവിലെ ജനസംഖ്യയുടെ ഏകദേശം 12 ശതമാനം പ്രധാനമായും അസർബൈജാനലെ ബാക്കു, സുംഖായിറ്റ് എന്നീ പ്രദേശങ്ങളിൽനിന്നെത്തിയ അർമേനിയൻ അഭയാർത്ഥികളാണ്. അവർ ഒന്നാം നഗോർണോ-കറാബാക്ക് യുദ്ധത്തിൽ തങ്ങളുടെ വാസസ്ഥലങ്ങൾ ഉപേക്ഷിക്കാൻ നിർബന്ധിതരായി. നഗരത്തിൽ ഒരു ചെറിയ റഷ്യൻ സമൂഹവും ഉണ്ട്.
ഒനാസെംനോജീൻ അബിപർവോവെക്
സ്‌പൈനൽ മസ്‌കുലർ അട്രോഫി എന്ന രോഗത്തിൻറെ ജീൻ തെറാപ്പിക്കുള്ള ഒരു മരുന്നാണ് AVXS-101 എന്ന് സാധാരണയായി അറിയപ്പെടുന്നതും സോൾജീൻസ്മ എന്ന വ്യാപാരനാമത്തിൽ വിപണിയിൽ ലഭ്യമായതുമായ ഒനാസെംനോജീൻ അബിപർവോവെക് (INN ) ലോകത്ത് നിലവിലുള്ളതിൽ ഏറ്റവും വില കൂടിയ ജീവൻരക്ഷാ മരുന്നാണിത്. യുഎസ് ഫുഡ് ആന്റ് ഡ്രഗ് അഡ്മിനിസ്‌ട്രേഷന്റെ അനുമതി ലഭിച്ചിട്ടുള്ള ഈ മരുന്നിന് 2.125 മില്ല്യൺ ഡോളറാണ് വില. (1,47,41,12,50,000 രൂപ).
പാരമ്പര്യ രോഗമായ സ്‌പൈനൽ മസ്‌കുലാർ അട്രോഫി ശരീരത്തിലെ മസിലുകളുടെ പ്രവർത്തനത്തെ ദുർബലപ്പെടുന്ന രോഗമാണ്. രോഗം സങ്കീർണമാവുന്നത് കുഞ്ഞുങ്ങളുടെ മരണത്തിലേക്കോ ചലനശേഷി ഇല്ലാത്ത അവസ്ഥയിലേക്കോ നയിക്കുന്നു. ജീവൻരക്ഷാ ഉപാധികളോടെ ജീവിതകാലം മുഴുവൻ തുടരേണ്ട അവസ്ഥയിലും കാണാറുണ്ട്. എന്നാൽ ജീൻ തെറാപ്പിയിലൂടെ ഈ രോഗം ഭേദമാക്കാൻ കഴിയുന്നു. എസ്എംഎൻ 1 (SMN1) ജീനിൽ മ്യൂട്ടേഷൻ സംഭവിക്കുന്നതുകൊണ്ടുണ്ടാകുന്ന ഈ അവസ്ഥ വളരെ ഗുരുതരമായ ന്യൂറോമസ്കുലാർ ഡിസോർഡറാണ്. മോട്ടോർ ന്യൂറോണുകളുടെ നിലനിൽപ്പിന് അത്യാവശ്യമായ എസ്.എം.എൻ (SMN) പ്രോട്ടീനുകളുടെ അളവ് അത് കുറയ്ക്കുന്നു.
ഫ്രഞ്ച് ഗവേഷകരുടെ മുൻകാല കണ്ടുപിടിത്തങ്ങളെ അടിസ്ഥാനമാക്കി യുഎസ് ബയോടെക്നോളജി കമ്പനിയായ നൊവാർട്ടിസിന്റെ ഒരു ഉപവിഭാഗം ആയ AveXis ആണ് ഈ മരുന്ന് വികസിപ്പിച്ചെടുത്തത്. സ്വിറ്റ്സർലൻഡ് ആസ്ഥാനമാക്കി പ്രവർത്തിക്കുന്ന കമ്പനിയാണ് നോവാർട്ടിസ്. രണ്ട് വയസ്സിൽ താഴെയുള്ള കുഞ്ഞുങ്ങളിലാണ് സോൾജീൻസ്മ (zolgensma) എന്ന മരുന്ന് ഉപയോഗിച്ചുള്ള ജീൻ തെറാപ്പി ഫലപ്രദമാവുന്നത്.
സാധാരണ പാർശ്വഫലങ്ങളിൽ ഛർദ്ദിയുണ്ടാക്കുകയും കരൾ എൻസൈമുകളെ വർദ്ധിപ്പിക്കുകയും ചെയ്യുന്നു.
വൈദ്യശാസ്ത്ര ഉപയോഗത്തിനായി അമേരിക്കൻ ഐക്യനാടുകളിൽ 2019 ലും 2020 ൽ ജപ്പാനിലും യൂറോപ്യൻ യൂണിയനിലും ഒനാസെംനോജെൻ അബെപർവോവക്കിന് അംഗീകാരം ലഭിച്ചു.
മെഡിക്കൽ ഉപയോഗങ്ങൾ
സർവൈവൽ മോട്ടോർ ന്യൂറോൺ 1 (എസ്എംഎൻ 1) ജീനിൽ മ്യൂട്ടേഷന്റെ ഫലമായി ഉണ്ടാകുന്ന സുഷുമ്‌ന മസ്കുലർ അട്രോഫി ചികിത്സിക്കാൻ ഒനാസെംനോജീൻ അബിപർവോവെക് നിർദ്ദേശിക്കുന്നു. കൊച്ചുകുട്ടികളിൽ പ്രധാനമായും ജനിതക തകരാറ് പേശികളുടെ പ്രവർത്തനം ക്രമാനുഗതമായി നഷ്ടപ്പെടുന്നതിനും മരണത്തിനും കാരണമാകുന്നു.
എസ്‌എം‌എ ഉള്ള രണ്ട് വയസ്സ് വരെ പ്രായമുള്ള കുട്ടികളിൽ രോഗലക്ഷണങ്ങൾ ഉണ്ടാകുന്നതിന് മുമ്പ് ഇൻട്രാവീനസ് ഫോർമുലേഷനിൽ ഇത് ഉപയോഗിക്കാൻ യുണൈറ്റഡ് സ്റ്റേറ്റ്സിൽ അംഗീകാരം ലഭിച്ചു.
യൂറോപ്യൻ യൂണിയനിൽ ഇത് ചികിത്സയ്ക്കായി നിർദ്ദേശിച്ചിരിക്കുന്നു:
കരളിനെ സംരക്ഷിക്കുന്നതിനായി കോർട്ടികോസ്റ്റീറോയിഡുകളോടൊപ്പമാണ് മരുന്ന് ഉപയോഗിക്കുന്നത്. ഒനാസെംനോജെൻ അബെപർവൊവെക് നൽകുന്നതിന് തലേദിവസം ആരംഭിച്ച് കുറഞ്ഞത് രണ്ട് മാസമെങ്കിലും കോർട്ടികോസ്റ്റീറോയിഡുകൾ ഉപയോഗിക്കാൻ ശുപാർശ ചെയ്യുന്നു. കരളിന്റെ തകരാറുകൾ തുടരുകയാണെങ്കിൽ, കോർട്ടികോസ്റ്റീറോയിഡുകളുടെ കൂടുതൽ ഉപയോഗം ശുപാർശ ചെയ്യുന്നു.
അവലംബം
വർഗ്ഗം:ചികിത്സാരീതികൾ
തിരുവനന്തപുരം ഗ്രീൻഫീൽഡ് സ്റ്റേഡിയം
കേരളത്തിലെ തിരുവനന്തപുരം ജില്ലയിൽ കാര്യവട്ടത്ത് സ്ഥിതി ചെയ്യുന്ന അന്താരാഷ്ട്രസ്റ്റേഡിയമാണ് തിരുവനന്തപുരം ഗ്രീൻഫീൽഡ് സ്റ്റേഡിയം. ഇന്ത്യയിലെ ആദ്യത്തെ DBOT (design, build, operate and transfer) സ്റ്റേഡിയമാണിത്. 50000 വരെ കാണികളെ ഉൾക്കൊള്ളുവാനുള്ള ശേഷിയാണ് ഈ സ്റ്റേഡിയത്തിനുള്ളത്. 2015 ലെ ദേശീയ ഗെയിംസിനും 2015 സാഫ് ചാമ്പ്യൻഷിപ്പിനും ഈ സ്റ്റേഡിയം വേദിയായി.
ഒറ്റയാൻ
ഡി.ജെ.എസ്. ജോർജിന്റെ പ്രബന്ധ സമാഹാരമാണ് ഒറ്റയാൻ. 2013 നവംബറിൽ ഡി.സി ബുക്സ് ആണ് ഈ പുസ്തകം പ്രസിദ്ധീകരിച്ചത്. 2013ൽ ഇറങ്ങിയ മികച്ച പത്തു പുസ്തകങ്ങളിൽ ഒന്നായി ഇന്ത്യാ ടുഡേ വിലയിരുത്തിയ കൃതികളിലൊന്നാണ് ഒറ്റയാൻ .വ്യക്തികളെക്കുറിച്ചും സമകാലിക സംഭവങ്ങളെക്കുറിച്ചും വ്യത്യസ്തങ്ങളായ ആശയങ്ങളെക്കുറിച്ചുമുള്ള ജോർജ്ജിന്റെ കുറിപ്പുകൾ സമാഹരിച്ച പുസ്തകമാണ് ഒറ്റയാൻ. വിവിധ കാലങ്ങളിൽ എഴുതിയ 43 ലേഖനങ്ങളാണ് പുസ്തകത്തിൽ ഉള്ളത് .2014-ലെ പന്തളം കേരള വർമ്മ മാധ്യമ പുരസ്കാരത്തിന് ഈ പുസ്തകം അർഹമായി.
തിരുവനന്തപുരം ഗ്രീൻഫീൽഡ് സ്റ്റേഡിയം
അവലംബം
വർഗ്ഗം:കേരളത്തിലെ സ്റ്റേഡിയങ്ങൾ
ഒറ്റയാൻ
അവലംബം
വർഗ്ഗം:2013-ൽ ഇറങ്ങിയ പുസ്തകങ്ങൾ‎
സ്റ്റെഫാനി ലീ
ഒരു അമേരിക്കൻ ഹീമറ്റോളജിസ്റ്റും ഫിസിഷ്യനും ശാസ്ത്രജ്ഞയുമാണ് '''സ്റ്റെഫാനി ജെ. ലീ, ഫ്രെഡ് ഹച്ചിൻസൺ'''. കാൻസർ റിസർച്ച് സെന്ററിൽ പ്രൊഫസറും അസോസിയേറ്റ് ഡയറക്ടറുമാണ്. ഗ്രാഫ്റ്റ്-വേഴ്സസ്-ഹോസ്റ്റ് രോഗത്തിന്റെ വിട്ടുമാറാത്ത അവസ്ഥയെക്കുറിച്ച് നന്നായി മനസ്സിലാക്കിയ അവർ, രക്തത്തിലെ മൂലകോശം മാറ്റിവയ്ക്കൽ, അസ്ഥി മജ്ജ രോഗികളുടെ ജീവിതം മെച്ചപ്പെടുത്താനുള്ള പ്രവർത്തനങ്ങൾ തുടങ്ങിയവയുമായി സഹകരിക്കുന്നു. അമേരിക്കൻ സൊസൈറ്റി ഓഫ് ഹെമറ്റോളജിയുടെ മുൻ പ്രസിഡന്റാണ് ലീ.
ആദ്യകാല ജീവിതവും വിദ്യാഭ്യാസവും
വാഷിംഗ്ടൺ യൂണിവേഴ്സിറ്റിയിൽ ലീ തന്റെ ബിരുദ പഠനം പൂർത്തിയാക്കി. ബിരുദം നേടിയ ശേഷം, അവർ ഒരു ആശുപത്രിയിൽ ഫ്ളെബോടോമിസ്റ്റായി ഒരു വർഷക്കാലം ചെലവഴിച്ചു. അവർ സ്റ്റാൻഫോർഡ് യൂണിവേഴ്സിറ്റി സ്കൂൾ ഓഫ് മെഡിസിനിൽനിന്ന് വൈദ്യശാസ്ത്ര ബിരുദം നേടി. പിന്നീട് അവിടെ റെസിഡൻസിയും ഇന്റേൺഷിപ്പും പൂർത്തിയാക്കി. ഹാർവാർഡ് ടി.എച്ചിൽ നിന്ന് ലീ പബ്ലിക് ഹെൽത്തിൽ ബിരുദാനന്തര ബിരുദം നേടി. ചാൻ സ്കൂൾ ഓഫ് പബ്ലിക് ഹെൽത്ത്, 1997-ൽ ഓങ്കോളജിയിൽ ബോർഡ് സർട്ടിഫൈ ചെയ്തു. അവർ ഡാന-ഫാർബർ കാൻസർ ഇൻസ്റ്റിറ്റ്യൂട്ടിലെ മെഡിക്കൽ ഫെല്ലോ ആയിരുന്നു. അവിടെ ജെയ്ൻ വീക്‌സും ജോസഫ് ആന്റിനും അവരുടെ പരിചയസമ്പന്നനും വിശ്വസ്‌തനുമായ ഉപദേഷ്‌ടാവ്‌ ആയിരുന്നു.
ഉപ്പൂപ്പൻ
കേരളത്തിൽ കാണാവുന്ന ഒരു പക്ഷിയാണ് ഉപ്പൂപ്പൻ. ഹുപ്പു എന്നും വിളിക്കുന്നു (ശാസ്ത്രീയനാമം: Upupa epops; ഇംഗ്ലീഷ് : Hoopoe Bird). ആഫ്രിക്കയിലും ഏഷ്യയിലും യൂറോപ്പിലും നിരവധി ഉപജാതികളായി കണ്ടുവരുന്ന ഈ പക്ഷി ഇസ്രയേലിന്റെ ദേശീയപക്ഷിയുമാണ്. മലയാളമടക്കം ഒട്ടുമിക്ക ഭാഷകളിലും ഈ പക്ഷിയുടെ പേര് ഇവ സൃഷ്ടിക്കുന്ന ശബ്ദത്തിൽ നിന്നും സൃഷ്ടിക്കപ്പെട്ടിട്ടുള്ളതാണ്. ശാസ്ത്രീയനാമവും അങ്ങനെ തന്നെ. ലോകത്തെമ്പാടുമായി ഒൻപത് ഉപജാതികളെയെങ്കിലും കാണപ്പെടുന്നു. ഉപജാതികൾ നിറത്തിന്റെ ഏറ്റക്കുറച്ചിലിനാലും വലിപ്പവ്യത്യാസത്താലുമാണ് വ്യത്യസ്തമായിരിക്കുന്നത്.
പുതിയാപ്ല പക്ഷി എന്നും വിളിക്കപ്പെടാറുണ്ട്.
വിവരണം
ആൺപക്ഷിയും പെൺപക്ഷിയും തമ്മിൽ വ്യത്യാസമുണ്ടാകാറില്ല. തലയിൽ മുന്നിൽ നിന്ന് പിന്നിലോട്ട് വിശറി പോലുള്ള കിരീട തൂവലുകളാണ് പക്ഷിയുടെ പ്രധാന പ്രത്യേകത. കിരീടത്തൂവലുകൾക്ക് തവിട്ട് കലർന്ന ഓറഞ്ച് നിറവും അഗ്രഭാഗത്ത് കറുത്തനിറവുമാണ് ഉണ്ടാവാറ്. ദക്ഷിണ ഇന്ത്യയ്ക്ക് പുറത്തുള്ള മിക്ക ഉപജാതികളിലും കിരീടത്തൂവലുകളിൽ ഓറഞ്ച് നിറത്തിന്റേയും കറുത്ത നിറത്തിന്റേയും മദ്ധ്യത്തിലായി ഒരു വെളുത്ത പട്ട കൂടി കാണാവുന്നതാണ്. കേരളത്തിൽ കണ്ടുവരുന്ന ഇനത്തിന് മറ്റ് ഉപജാതികളെ അപേക്ഷിച്ച് തീക്ഷ്ണമായ നിറമാണുള്ളത്. കിരീടത്തൂവലിൽ തുടങ്ങി തലയും കഴുത്തും ശരീരത്തിന്റെ മുൻഭാഗവും ഓറഞ്ച് കലർന്ന തവിട്ട് നിറത്തിലാണുണ്ടാവുക. ശരീരത്തിനടിഭാഗം കാലുകൾക്ക് പിന്നിലേയ്ക്ക് വെളുപ്പുനിറത്തിലോ, തവിട്ട് കലർന്ന വെളുപ്പുനിറത്തിലോ ആണുണ്ടാവുക. ചിറകുകളിൽ ഉപജാതികൾക്കനുസരിച്ച് കറുപ്പും തവിട്ടും നിറത്തിലുള്ളതോ കറുപ്പും നരച്ച തവിട്ടു നിറത്തിലുള്ളതോ ആയ പട്ടകൾ കാണാം. ചിറകുകൾ പൂട്ടിയിരിക്കുമ്പോഴാണിത് വ്യക്തമായി കാണാനാവുക. ചിറകുകൾ ശരീരത്തോട് ചേരുന്ന ഭാഗം മാത്രം ചാരനിറത്തിലാവും ഉണ്ടാവുക. വാൽ ശരീരത്തോട് ചേരുന്ന ഭാഗത്തൊഴികെ കറുത്ത നിറത്തിലായിരിക്കും. ശരീരത്തോട് ചേരുന്ന ഭാഗത്ത് വെളുത്തനിറത്തിലായിരിക്കും.
മുപ്പത് സെന്റീമീറ്ററോളം നീളവും വിടർത്തിയ ചിറകുകൾക്ക് 45 സെ.മീ. വരെ അകലവും ഉണ്ടാവും. കറുത്ത കണ്ണുകളും മണ്ണിൽ നടക്കാൻ ശേഷിയുള്ള കാലുകളുമാണ് ഈ പക്ഷികൾക്കുണ്ടാവുക. ബലമേറിയ നീണ്ട വീതികുറഞ്ഞ കറുത്തതോ കറുപ്പുനിറം കലർന്ന ചാരനിറമുള്ളതോ ആയ കൊക്കുകളും തലയിൽ രൂപപ്പെട്ടിരിക്കുന്ന ശക്തമായ പേശികളും ചേർന്ന് കൊക്ക് മണ്ണിൽ കുത്തിയിറക്കാനും, ആ അവസ്ഥയിൽ തന്നെ കൊക്ക് തുറക്കാനും ഇവയെ സഹായിക്കുന്നു. ഇരതേടൽ മിക്കവാറും ഇപ്രകാരമാണ്. ഭക്ഷണം തേടുന്ന അവസരത്തിൽ കിരീടത്തൂവലുകൾ പിന്നോട്ട് ചാഞ്ഞ് ഒന്നായി ഇരിക്കും. പതുക്കെയാണ് പറക്കുക. ഏതാനം വട്ടം ചിറകടിച്ച ശേഷം ചിറകുകൾ പാതി പൂട്ടി അല്പദൂരം ഊളിയിട്ട് പോകുന്ന സ്വഭാവമുണ്ട്.
വിതരണം
യൂറോപ്പ്, ഏഷ്യ, വടക്കൻ ആഫ്രിക്ക എന്നിവിടങ്ങളിലെല്ലാം ഈ പക്ഷികളെ കാണാം. ഹിമാലഭാഗങ്ങളിൽ കാണപ്പെടുന്നവയെ ആണ് പ്രധാന ജാതിയായി കണക്കാക്കുന്നത്. മറ്റുള്ളവയെ ഉപജാതികളായി കണക്കാക്കുന്നു. യൂറോപ്പിൽ കാണപ്പെടുന്നവയും ഏഷ്യയുടെ ഉത്തരഭാഗത്ത് കാണുന്നവയും ശീതകാലത്ത് ഭൂമദ്ധ്യരേഖാ പ്രദേശങ്ങളിലോട്ട് ദേശാടനം ചെയ്യാറുണ്ട്. പശ്ചിമഘട്ടം, ശ്രീലങ്ക തുടങ്ങിയ പ്രദേശങ്ങളിൽ കാലാവസ്ഥയ്ക്കനുസരിച്ച് (പ്രധാനമായും മൺസൂൺ കാലത്ത്) മാറിത്താമസിക്കാറുണ്ട്.
thumb|left|ഉപ്പൂപ്പൻ
മറ്റ് വിവരങ്ങൾ
ഇസ്രയേലിൽ ഈ പക്ഷികൾക്ക് കല്ലുകൾ വരെ തുളയ്ക്കാൻ ശേഷിയുണ്ടെന്ന് വിശ്വസിക്കപ്പെടുന്നു. എത്യോപ്യൻ ജൂതർ ഈ പക്ഷിയെ "മോശയുടെ പക്ഷി" എന്നു വിളിക്കുന്നു, ഈ പക്ഷിയ്ക്ക് അവരെ ജറുസലേമിൽ എത്തിക്കാൻ കഴിയുമെന്നും അവർ വിശ്വസിക്കുന്നു. എന്നാൽ പരമ്പരാഗത ജൂത സാഹിത്യത്തിൽ ഈ പക്ഷിയെ "വൃത്തിയില്ലാത്ത" പക്ഷികളായാണ് ഗണിക്കുന്നത്.
അവലംബം
വർഗ്ഗം:ഇസ്രയേലിന്റെ ദേശീയ പ്രതീകങ്ങൾ വർഗ്ഗം:ആഫ്രിക്കയിലെ പക്ഷികൾ വർഗ്ഗം:ഏഷ്യയിലെ പക്ഷികൾ വർഗ്ഗം:യൂറോപ്പിലെ പക്ഷികൾ
ഈജിപ്ഷ്യൻ വുമൺ വിത് ഈയർറിങ്സ്
അമേരിക്കൻ ചിത്രകാരനായിരുന്ന ജോൺ സിംഗർ സാർജന്റ് 19-ആം നൂറ്റാണ്ടിന്റെ അവസാനം രചിച്ച ഒരു കലാസൃഷ്ടിയാണ് ഈജിപ്ഷ്യൻ വുമൺ വിത് ഈയർറിങ്സ്. എണ്ണച്ചായത്തിൽ രചിക്കപ്പെട്ട ഈ ചിത്രത്തിൽ ഒരു ഈജിപ്ഷ്യൻ വനിതയെ ചിത്രീകരിച്ചിരിക്കുന്നു. ന്യൂയോർക്കിലെ മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിലാണ് ഈ ചിത്രം കാണപ്പെടുന്നത്.
പാശ്ചാത്യ മതത്തിന്റെ ഉത്ഭവം കലയിലൂടെ എന്ന വിഷയത്തെക്കുറിച്ച് സമഗ്രപഠനം നടത്തുന്ന ഒരു പദ്ധതിയുടെ ഭാഗമായി, സാർജന്റ് ഈജിപ്ത്, ഗ്രീസ്, തുർക്കി എന്നിവിടങ്ങളിലേക്ക് ഒരു യാത്ര നടത്തുകയുണ്ടായി. ഈ യാത്രയിൽ അദ്ദേഹം പകർത്തിയ ചിത്രങ്ങൾക്കിടയിലെ ഈ ചിത്രവും മറ്റൊരു ചിത്രമായ ഈജിപ്ഷ്യൻ വുമണും പിന്നീട് മെട്രോപൊളിറ്റൻ മ്യൂസിയം ഓഫ് ആർട്ടിന്റെ ശേഖരത്തിൽ എത്തിച്ചേർന്നു.
മെട്രോപൊളിറ്റൻ മ്യൂസിയത്തിന്റെ ഗാലറി 774 ൽ ഈ ചിത്രം പ്രദർശിപ്പിച്ചിരിക്കുന്നു.
അവലംബം
വർഗ്ഗം:മെട്രോപോളിറ്റൻ കലാ മ്യൂസിയം ചിത്രങ്ങൾ വർഗ്ഗം:ജോൺ സിംഗർ സാർജന്റ് വരച്ച ചിത്രങ്ങൾ
വിശുദ്ധൻ (ചലച്ചിത്രം)
വൈശാഖ് രചനയും സംവിധാനവും നിർവ്വഹിച്ച് 2013-ൽ പുറത്തിറങ്ങിയ മലയാളചലച്ചിത്രമാണ് വിശുദ്ധൻ. കുഞ്ചാക്കോ ബോബൻ, മിയ ജോർജ്ജ് എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്.തൊടുപുഴയിലും സമീപ സ്ഥലങ്ങളിലുമാണ് സിനിമയുടെ ചിത്രീകരണം.
External links
വർഗ്ഗം:2013-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:ജോജു ജോർജ് അഭിനയിച്ച ചലച്ചിത്രങ്ങൾ
രിദ്ദ യുദ്ധങ്ങൾ
ഇതിനിടയിൽ നേരത്തെ സൂചിപ്പിച്ച പ്രവാചകത്വവാദികൾ പുതിയ ഖിലാഫത്തിനെതിരെ തിരിഞ്ഞു.
തലസ്ഥാനമായ മദീന പിടിച്ചെടുക്കാൻ സൈന്യവുമായി പുറപ്പെട്ട തുലൈഹയാണ് ആദ്യ ആക്രമണം നടത്തിയത്. സുഖിസ്സയിൽ തകർന്നടിഞ്ഞതോടെ പിൻവാങ്ങിയ അദ്ദേഹം അബ്റാഖ്, ബുസൈഖ എന്നീ പ്രദേശങ്ങളിലെ ജനങ്ങളെ ആക്രമിച്ചു. ഇതോടെ നടന്ന സൈനികനടപടിയിൽ കീഴടങ്ങിയ തുലൈഹ ഇസ്‌ലാമിലേക്ക് വരികയായിരുന്നു.
632 സെപ്തംബറിൽ ബനൂ അസദിന്റെ തലവൻ ലഖീത് ഒമാനെ ആക്രമിക്കാൻ ഒരുങ്ങിയതോടെ ഖിലാഫത്ത് കമാൻഡർ ഹുദൈഫയുടെ സൈന്യം അവരെ പരാജയപ്പെടുത്തി. അടുത്ത മാസം, വടക്കൻ അറേബ്യയിലും യെമനിലും ഇത്തരം നീക്കങ്ങൾ ഉണ്ടായെങ്കിലും പക്ഷേ അവർ എളുപ്പത്തിൽ പരാജയപ്പെടുകയായിരുന്നു. ഏതാനും മാസങ്ങൾക്ക് ശേഷം, ബനൂ ഹനീഫയുടെ തലവൻ മുസൈലിമ, 40,000 സൈനികരോടൊപ്പം ഖിലാഫത്തിനെതിരെ തിരിഞ്ഞു. ഇവർക്കെതിരെ നടന്ന യമാമ യുദ്ധത്തിൽ ധാരാളം സൈനികർ ഖിലാഫത്ത് സൈന്യത്തിന് നഷ്ടമായി. 633 ജനുവരിയിൽ ഹളർമൌത്തിലെ കിന്ദ ഗോത്രത്തിന്റെ ആക്രമണമായിരുന്നു അവസാനമായി നേരിട്ട പ്രധാന ആക്രമണം. 633 ജൂണിൽ അബൂബക്കർ അറേബ്യയിലെ എല്ലാ ഗോത്രങ്ങളെയും വിജയകരമായി സംയോജിപ്പിച്ചതിനാൽ സൈനികനീക്കങ്ങൾ അവസാനിച്ചു.
യങ് പ്രസിഡന്റ്‌സ് ഓർഗനൈസേഷൻ
യുവ ചീഫ് എക്‌സിക്യൂട്ടീവുമാരുടെ ആഗോളശൃംഖലയാണ് യംഗ് പ്രസിഡന്റ്‌സ് ഓർഗനൈസേഷൻ (വൈ.പി.ഒ).
ചരിത്രം
1950ൽ അമേരിക്കയിൽ സ്ഥാപിതമായ വൈ.പി.ഒ യ്ക്ക് 125 രാജ്യങ്ങളിലായി 22,000 ത്തോളം അംഗങ്ങളുണ്ട്. വൈ.പി.ഒയുടെ 2015 ലെ വാർഷികയോഗം കൊച്ചി മുസിരിസ് ബിനാലെ വേദിയിൽ സംഘടിപ്പിച്ചിരുന്നു.
ലക്ഷ്യം
പരസ്പര പങ്കാളിത്തത്തിലൂടെ അംഗങ്ങൾക്ക് കൂടുതൽ അവസരങ്ങളും വിജയവും ആഗോള വാണിജ്യകേന്ദ്രങ്ങളിൽ ലഭ്യമാക്കുകയാണ് ഇതിന്റെ പ്രധാന ലക്ഷ്യം.
പുറം കണ്ണികൾ
വർഗ്ഗം:അമേരിക്കയിലെ സംഘടനകൾ വർഗ്ഗം:അമേരിക്കയിലെ സന്നദ്ധ സംഘടനകൾ
ഏവിമൈമസ്
പക്ഷികളോട് വളരെ അടുത്ത സാമ്യം ഉള്ള ഒരു മിനോരപ്ടോർ വിഭാഗത്തിൽ പെട്ട ദിനോസർ ആണ് ഏവിമൈമസ്. അന്ത്യ ക്രിറ്റേഷ്യസ് കാലത്ത് ആണ് ഇവ ജീവിച്ചിരുന്നത്. ഫോസ്സിൽ കണ്ടു കിട്ടിയിടുള്ളത് മംഗോളിയയിൽ നിന്നും ആണ്. പേരിന്റെ അർഥം പക്ഷികളോട് സാമ്യം അല്ലെകിൽ പക്ഷികളെ അനുകരിക്കുന്ന എന്നാണ്.
ശരീര ഘടന
വളരെ ചെറിയ ദിനോസർ ആയ ഇവയ്ക്ക് 5 അടി മാത്രം ആയിരുന്നു. ശരീരത്തെ അപേക്ഷിച്ച് തലയോട്ടി വളരെ ചെറുതായിരുന്നു  എന്നാൽ സാമാന്യം വലിയ തലച്ചോറും കണ്ണും ആയിരുന്നു ഇവയ്ക്ക്.
അവലംബം
വർഗ്ഗം:അന്ത്യ ക്രിറ്റേഷ്യസ് കാലത്തെ ദിനോസറുകൾ വർഗ്ഗം:ഏഷ്യൻ ദിനോസറുകൾ
ചൈനീസ് കോബ്ര
ചൈനീസ് കോബ്ര അല്ലെങ്കിൽ തായ്‌വാൻ കോബ്ര (naja atra) പ്രധാനമായും തെക്കൻ ചൈനയിൽ കാണപ്പെടുന്ന മാരക വിഷമുള്ള മൂർഖൻ ഇനമാണ്. തായ്‌വാനിലും, ചൈനയിലും ഇവയുടെ കടിയേറ്റ കേസുകൾ ധാരളമാണ്.
വിവരണം
ഇവയുടെ ശരാശരി വലിപ്പം 1.2 മീറ്റർ മുതൽ 1.5 മീറ്റർ വരെയാണ് (3.9 - 4.9 അടി) പരമാവധി വലിപ്പം 2 മീറ്റർ (6.6 അടി) പക്ഷെ ഈ വലിപ്പം വളരെ അപൂർവ്വമാണ്. പത്തിയുടെ പുറക് വശത്ത് മഞ്ഞയോ ഇളം ചാരനിറമോ ക്രോസായി പത്തിയിലെ അടയാളം കാണാം. ഇവയെ പലപ്പോഴും മോണോക്ലെഡ് കോബ്ര യായി തെറ്റ് ധരിക്കാറുണ്ട്.
വിഷം
മൂർഖൻ വർഗ്ഗങ്ങളുടെ നജാ ഗ്രൂപ്പിലെ ഉഗ്ര വിഷമുള്ള ഇനമാണ് ഇവ.വിഷത്തിൽ പ്രധാനമായും ന്യൂറോടോക്സിൻ, കാർഡിയോടോക്സിനും അടങ്ങിയിരിക്കുന്നു.എലികളിൽ നടത്തിയ LD50 വാല്യൂ അനുസരിച്ച് ഇവയുടെ വിഷം 0.29mg/kg 0.53 mg/kg 0.67 mg/kg. ഇരയുടെ ശരീരത്തിൽ പരമാവധി കുത്തിവെക്കാവുന്ന വിഷത്തിന്റെ അളവ് 150-200 mg ( dry white ) ഇവയുടെ കടിയേറ്റ കേസുകൾ 593 ഓളം തായ്‌വാനിൽ ആണ്.1904 മുതൽ 1938 വരെ 15%ത്തോളം ഇവയുടെ കടിയേറ്റ കേസുകൾ ആണ്. അത് ഇന്ത്യൻ മൂർഖൻ നേക്കൾ വരും.
അവലംബം
https://www.iucnredlist.org/species/192109/2040894
സുശീല (ചലച്ചിത്രം)
1963-ൽ പുറത്തിറങ്ങിയ മലയാളചലച്ചിത്രമാണ് സുശീല. വടിവാ പിക്ചേഴ്സിനുവേണ്ടി അശോകാമൂവീസ് അവതരിപ്പിച്ച ഈ ചിത്രം നിർമിച്ചത് വിഖ്യാത തമിഴ് ഹാസ്യനടനായ അന്തരിച്ച എൻ.എസ്. കൃഷണന്റെ സഹോദരനായ എൻ.എസ്. ദ്രവ്യമാണ്. 1963 മേയ് 10-ന് ഈ ചിത്രം പ്രദർശനം തുടങ്ങി.
പുറത്തേക്കുള്ള കണ്ണികൾ
വർഗ്ഗം:1963-ൽ പുറത്തിറങ്ങിയ മലയാളചലച്ചിത്രങ്ങൾ വർഗ്ഗം:കെ.എസ്. സേതുമാധവൻ സംവിധാനം ചെയ്ത ചലച്ചിത്രങ്ങൾ വർഗ്ഗം:പ്രേം നസീർ അഭിനയിച്ച മലയാളചലച്ചിത്രങ്ങൾ വർഗ്ഗം:പ്രേം നസീർ-ഷീല ജോഡി വർഗ്ഗം:ഭാസ്കരൻ- ദക്ഷിണാമൂർത്തി ഗാനങ്ങൾ വർഗ്ഗം:ദേവ്-ദക്ഷിണാമൂർത്തി ഗാനങ്ങൾ വർഗ്ഗം:കെ.എസ്. സേതുമാധവൻ തിരക്കഥ എഴുതിയ ചലച്ചിത്രങ്ങൾ വർഗ്ഗം:ഭാസി-ബഹദൂർ ജോഡി
ബിഗ്‌ഫൂട്ട്
ബിഗ്‌ഫൂട്ട് (വലിയ പാദം), അഥവാ സസ്ക്വാച്ച്, എന്നത് ആൾക്കുരങ്ങിനോടും മനുഷ്യനോടും സാദൃശ്യമുണ്ടെന്നു പറയപ്പെടുന്ന ഒരു കാല്പ്പനികജീവിയാണ്. പസഫിക് വടക്ക്-പടിഞ്ഞാറായി വ്യാപിച്ചു കിടക്കുന്ന വനമേഖലയാണ് ഇവയുടെ ആവാസകേന്ദ്രമായി കരുതപ്പെടുന്നത്. വടക്കേ അമേരിക്കയിലെ നാട്ടറിവ് പ്രകാരം ബിഗ്‌ഫൂട്ട് അസാമാന്യവലിപ്പമുള്ള ഒരു ഇരുകാലിജീവിയാണ്.
ബിഗ്‌ഫൂട്ടിന്റെ നിലനില്പ്പിനെപറ്റി ഒട്ടേറെ പഠനങ്ങൾ നടന്നിട്ടുണ്ട്. കൃത്യമായ തെളിവുകളുടെ അഭാവം ഇവയെ ജീവി എന്നതിലുപരി കെട്ടുകഥകളുടെയും തെറ്റിദ്ധാരണകളുടെയും ഒരു സംശ്രിതമായിട്ടാണ് ശാസ്ത്രജ്ഞർ വിശേഷിപ്പിക്കുന്നത്. ഇവയെ കണ്ടെന്നുള്ള പുതിയ കിംവദന്തികൾ യാദൃച്ഛികമായി ഇപ്പോഴും പലഭാഗങ്ങളിൽ നിന്നും വരാറുണ്ട്. എന്നാൽ മിക്കപ്പോഴും ഇവ കറുത്ത കരടിയെപ്പോലുള്ള മറ്റു ജീവികൾ ആയിരിക്കും. സ്വതന്ത്രമായി ഇവയെക്കുറിച്ച് പഠിക്കുകയും  അന്വേഷിക്കുകയും ചെയ്യുന്നവരും സജീവമാണ്.
വിശദീകരണം
ബിഗ്‌ഫൂട്ടിന് 2-3 മീറ്റർ വരെ ഉയരവും ദൃഢകായമായ ശരീരവും കറുപ്പും തവിട്ടും നിറമുള്ള രോമങ്ങളും ഉണ്ടെന്നു പറയുന്നു.
ചരിത്രം
പസഫിക് പ്രദേശങ്ങളിലെ പരമ്പരാഗത ആളുകളുടെയിടയിൽ കാട്ടുമനുഷ്യരുടെ ഐതിഹ്യങ്ങൾ പ്രചരിച്ചിരുന്നു. ബിഗ്‌ഫൂട്ടിന് വലിയ പ്രചാരണം ലഭിക്കാൻ ഇത് കാരണമായി. നരവംശശാസ്‌ത്രജ്ഞനായ ഡേവിഡ്‌ ദീഗ്ലിംഗിന്റെ പഠനങ്ങൾ പ്രകാരം, "ജീവിക്ക് പേരുണ്ടാവുന്നതിനു മുമ്പുതന്നെ ഐതിഹ്യങ്ങൾ നിലനിന്നിരുന്നു.  പ്രദേശങ്ങൾക്കും കുടുംബങ്ങൾക്കും അനുസരിച്ച് ഇവയിൽ മാറ്റങ്ങളും ഉണ്ടായിരുന്നു. അന്റാർട്ടിക്ക ഒഴികെയുള്ള എല്ലാ ഭൂഖണ്ഡങ്ങളിലും കാട്ടുമനുഷ്യർക്ക് സദൃശമായ ഐതിഹ്യങ്ങളുണ്ട്".
കണ്ടെത്തലുകൾ
ലഘുചിത്രം|വടക്കേ അമേരിക്കയിൽ ബിഗ്‌ ഫൂട്ടിനെ കണ്ടെന്നു പറയപ്പെടുന്ന സ്ഥലങ്ങൾ ബിഗ്‌ഫൂട്ടിനെ കണ്ടെന്നു പറയുന്ന മൂന്നിലൊന്ന് സ്ഥലങ്ങളും  പസഫിക് വടക്ക്-പടിഞ്ഞാറാണ്. ഇത് കൂടാതെ വടക്കേ അമേരിക്കയിലെ മറ്റുചില ഭാഗങ്ങളിലും ഇവയെ കണ്ടതായി പറയുന്നു. എന്നാൽ ഇവയിൽ ഭൂരിഭാഗവും തെറ്റിദ്ധാരണകളാണെന്നു ബിഗ്‌ഫൂട്ട് ഉണ്ടെന്നു വിശ്വസിക്കുന്ന ഗവേഷകർപ്പോലും സമ്മതിക്കുന്നു.
അമേരിക്കൻ സംസ്കാരത്തിൽ ഒരു അത്ഭുതപ്രതിഭാസമായി ബിഗ്‌ഫൂട്ട് നിലനില്ക്കുന്നു. അതോടൊപ്പം കപടശാസ്ത്രത്തിലെ  ജനപ്രീതിയാർജ്ജിച്ച ഏറ്റവും വലിയ ഉദാഹരണവും.
പുറത്തേക്കുള്ള കണ്ണികൾ
വർഗ്ഗം:യഥാർത്ഥത്തിൽ ഉണ്ടോ എന്നുറപ്പില്ലാത്ത ജീവികൾ
ഇരിങ്ങൽ
ഇന്ത്യയിലെ കേരളത്തിലെ കോഴിക്കോട് ജില്ലയിലെ ഒരു ഗ്രാമമാണ് ഇരിങ്ങൽ.
ചരിത്രം
ഇരിങ്ങലിന്റെ പ്രശസ്തനായ പുത്രനായ കുഞ്ഞാലി മരക്കാർ സാമൂതിരി കപ്പൽ സേനയെ ആജ്ഞാപിക്കുകയും കേരള തീരത്ത് ഇറങ്ങാൻ പരമാവധി ശ്രമിച്ച പോർച്ചുഗീസ് കപ്പലുകളുടെ ശ്രമങ്ങളെ പരാജയപ്പെടുത്തുകയും ചെയ്തു. മൂരാടി നദിയുടെ തെക്കേ കരയിലാണ് കുഞ്ഞാലി മരക്കാരുടെ ജന്മസ്ഥലം സ്ഥിതിചെയ്യുന്നത്. മാതൃരാജ്യത്തിന് വേണ്ടി അദ്ദേഹം ചെയ്ത ധീരതയും നിസ്വാർത്ഥ സേവനവും ഇന്ന് കേരളീയർ വളരെ ആദരവോടെ സ്മരിക്കുന്നു. കേരളത്തിന്റെ ധീരനായ പുത്രന്മാരിൽ ഒരാളെ ആദരിക്കുന്നതിനും വരും തലമുറകൾക്ക് ആദരവ് പ്രകടിപ്പിക്കുന്നതിനും വേണ്ടി അദ്ദേഹത്തിന്റെ ജന്മസ്ഥലം പുരാവസ്തു വകുപ്പ് ഏറ്റെടുത്തു.
ജനസംഖ്യാശാസ്ത്രം
2001 ലെ ഇന്ത്യൻ സെൻസസ് പ്രകാരം, 11593 പുരുഷന്മാരും 12725 സ്ത്രീകളും ഉള്ള ഇരിങ്ങലിൽ 24318 ജനസംഖ്യയുണ്ട്.
സർഗാലയ ക്രാഫ്റ്റ് വില്ലേജ്
2010 നവംബർ 14 ഞായറാഴ്ച ഉദ്ഘാടനം ചെയ്ത കേരളത്തിലെ ടൂറിസം വകുപ്പിന്റെ നിയന്ത്രണത്തിലുള്ള ഇരിങ്ങൽ ക്രാഫ്റ്റ് വില്ലേജ് ഇരിങ്ങലിലെ പ്രധാന വിനോദസഞ്ചാര കേന്ദ്രങ്ങളിലൊന്നാണ്. പ്രാദേശിക കരകൗശല തൊഴിലാളികൾക്ക് അവരുടെ ഉൽപ്പന്നങ്ങൾ പ്രദർശിപ്പിക്കാൻ അനുവദിക്കുന്നതിനായി കേരള സർക്കാർ ഈ സൗകര്യം നിർമ്മിച്ചു. അവർ തങ്ങളുടെ ഉൽപ്പന്നങ്ങൾ ന്യായവിലയ്ക്ക് വിൽക്കുകയും ചെയ്യുന്നു. സന്ദർശിക്കുന്ന വിദേശികൾക്ക് മരക്കുതിരയുടെ വായിൽ നിന്ന് കരകൗശല നിർമ്മാണത്തിന്റെ ചില കഴിവുകൾ പഠിക്കാൻ കഴിയും. കുറ്റ്യാടി പുഴയുടെ തീരത്ത് ഇരിങ്ങലിൽ 20 ഏക്കർ സ്ഥലത്താണ് ഈ സൗകര്യം നിർമ്മിച്ചിരിക്കുന്നത്. കരകൗശല വസ്തുക്കളുടെ വിൽപ്പനയ്ക്കും പ്രദർശനത്തിനുമായി 60 സ്റ്റാളുകളാണുള്ളത്. നാരുകൾ, മുള, കയർ, മണൽ, തെങ്ങ്, ഈന്തപ്പന, പൈൻ എന്നിവകൊണ്ട് നിർമ്മിച്ച ഉൽപ്പന്നങ്ങൾ ഗ്രാമങ്ങളിൽ പ്രദർശിപ്പിക്കുന്നു.
അവലംബം
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
പരന്ത്രീസ്സു ബാലവ്യാകരണ സൂത്രപ്രമാണം
ഫ്രഞ്ച് വ്യാകരണം മലയാളത്തിൽ പ്രതിപാദിച്ചിട്ടുള്ള ഒരു അപൂർവഗ്രന്ഥമാണ് പരന്ത്രീസ്സു ബാലവ്യാകരണ സൂത്രപ്രമാണം. ഫ്രഞ്ചിൽ Grammaire Francaise Malealienne എന്നാണ് പേര്. ഇതിന്റെ പൂർണരൂപത്തിലുള്ള ഒരേയൊരു പ്രതി ലണ്ടനിൽ ബ്രിട്ടീഷ് ലൈബ്രറിയിലാണുള്ളത്. ഈ പരന്ത്രീസ് വ്യാകരണ ഗ്രന്ഥത്തിൽ ഗ്രന്ഥകർത്താവിന്റെ പേർ ഒരിടത്തും ചേർത്തിട്ടില്ല. അക്കാലത്ത് മയ്യഴിയിലുണ്ടായിരുന്ന ഫ്രഞ്ച് പാതിരിമാരിൽ ഒരാളായിരിക്കണം ഇതിന്റെ രചയിതാവെന്ന് ഊഹിക്കപ്പെടുന്നു.
ഘടന
പരന്ത്രീസ്സു ബാലവ്യാകരണ സൂത്രപ്രമാണത്തിൽ ഫ്രഞ്ച് പദങ്ങളും വാക്യങ്ങളും ഫ്രഞ്ചിലും, വിവരണം മലയാളത്തിലുമാണ്.
അധിക വായനയ്ക്ക്
വർഗ്ഗം:ഫ്രഞ്ച് വ്യാകരണ ഗ്രന്ഥങ്ങൾ
ഗോംഫാൻഡ്ര കൊമോസ
സ്റ്റമോണുറാസീ കുടുംബത്തിൽ പെട്ട ഒരു വൃക്ഷമാണ് ഗോംഫാൻഡ്ര കൊമോസ. അൻഡമാൻ നിക്കോബാർ ദ്വീപസമൂഹത്തിൽ വളരുന്ന ഈ വൃക്ഷം തദ്ദേശീയത കാണിക്കുന്നവയാണ്. ആവാസവ്യസ്ഥയുടെ ശോഷണം ഈ ചെടിയെ ബാധിക്കുന്നു.
അവലംബം
വർഗ്ഗം:സ്റ്റിമോണുറാസി
ഇഗ്വാന
സസ്യഭുക്കുകൾ ആയ പല്ലികളുടെ ഒരു ജനുസ്സാണ് ഇഗ്വാന. ഭൂമദ്ധ്യരേഖാ പ്രദേശങ്ങളായ മെക്സിക്കോ,മദ്ധ്യ അമേരിക്ക ,പോളിനേഷ്യൻ ദ്വീപുകളായ ഫിജി,ടോംഗ ,വെസ്റ്റ്‌ ഇൻഡീസ് പ്രദേശങ്ങളിൽ ഇവയെ കണ്ടുവരുന്നു. 1768 ൽ ആസ്ത്രിയൻ പ്രകൃതി ശാസ്ത്രജ്ഞൻ ആയ ജോസഫസ് നിക്കൊളാസ് ലോറന്റിയാണു ഈ ജനുസ്സിനെ ആദ്യമായി കണ്ടെത്തിയത്. ഇവാന (Iwana ) എന്ന വാക്കിൽ നിന്നാണു ഇഗ്വാന എന്ന വാക്ക് ഉണ്ടായത്. ഈ ജനുസ്സിൽ ഉള്ള രണ്ടു ജീവികളാണ് പച്ച ഇഗ്വാന ( Green Igwana - ശാ.നാ-Igwana Igwana ) യും ലെസ്സർ ആന്റീലിയൻ ഇഗ്വാനയും ( Lesser Antilian Igwana - ശാ.നാ- Iguana delicatissima.
ഇഗ്വാനിഡെ കുടുംബത്തിലെ എല്ലാ ഉരഗങ്ങളെയും പൊതുവേ ഇഗ്വാന എന്ന പേരിൽ വിളിക്കാറുണ്ട്
മൈ വൈഫ്സ് ലവേഴ്സ്
ഓസ്ട്രിയൻ കലാകാരനായ കാൾ കഹ്ലർ (1855-1906) വരച്ച ഒരു എണ്ണഛായാ ചിത്രമാണ് മൈ വൈഫ്സ് ലവേഴ്സ്. അമേരിക്കൻ കോടീശ്വരനായ കേറ്റ് ബേർഡ്സാൽ ജോൺസന്റെ നാല്പത്തിരണ്ടു തുർക്കിഷ് അംഗോറ പൂച്ചകളെ ഈ ചിത്രത്തിൽ ചിത്രീകരിച്ചിരിക്കുന്നു. ഈ ചിത്രത്തിന്റെ തലക്കെട്ട് അവരുടെ ഭർത്താവ് വിഭാവനം ചെയ്തതിനനുസരിച്ച് പൂച്ചകളായി പരാമർശിച്ചിരിക്കാം. കാൻവാസ് 6 അടി മുതൽ 8.5 അടി വരെ അളവുള്ളതും തൂക്കം 227 പൗണ്ട് (103 കിലോ) വരെയും ചിത്രത്തിന് കാണപ്പെടുന്നു.
കരിന്തലയൻ കുരുവി
കരിന്തലയൻ കുരുവിയ്ക്ക് ഇംഗ്ലീഷിൽ Eastern Orphean Warbler എന്നാണ് പേര്. ശാസ്ത്രീയ നാമം Sylvia crassirostris എന്നാണ്.
വിതരണം
വേനലിൽ മെഡിറ്ററേനിയൻ മുതൽ പടിഞ്ഞാറൻ യൂറോപ്പ്കൂടി വടക്കു പടിഞ്ഞാറൻ ആഫ്രിക്ക വരെ കാണുന്നു.
ദേശാടനം
ദേശാടാന സ്വഭാവം ഉള്ളവയാണ്.
വിവരണം
15-16 സെ.മീ നീളം. മുതിർന്ന പൂവന് അടയാളങ്ങളില്ലാത്ത ചാരനിറം പുറകിൽ. നീണ്ടു കൂർത്ത കൊക്കാണ് ഉള്ളത്. കറുത്ത കാലുകൾ. തല കടുത്ത ചാരനിറം. കണ്ണിനു ചുറ്റും കറുപ്പ്. വെള്ള കഴുത്ത്. വെള്ള കണ്ണുകൾ. പിടയ്ക്കും കുഞ്ഞുങ്ങൾക്കും തലയ്ക്ക് മങ്ങിയ നിറം, മങ്ങിയ നിറം അടിവശത്ത്. പുറകുവശം തവിട്ടുനിറം കലർന്ന ചാരനിറം.
പ്രജനനം
കുറ്റിച്ചെടിയിലോ മരത്തിലൊ ആണ് കൂടുണ്ടാക്കുന്നത്. 4-6 മുട്ടകൾ ഇടും.
പുറത്തേക്കുള്ള കണ്ണികൾ
വർഗ്ഗം:ദേശാടനപ്പക്ഷികൾ
സ്ട്രാഡിവാരിയസ്
thumb|250px|സ്ട്രാഡിവാരിയസ്
ഇറ്റലിയിൽ പതിനാറും പതിനേഴും നൂറ്റാണ്ടുകളിൽ ജീവിച്ചിരുന്ന സ്ട്രാഡിവാരി കുടുംബത്തിലെ അംഗങ്ങൾ, പ്രത്യേകിച്ച് അന്റോണിയോ സ്ട്രാഡിവാരി  നിർമ്മിച്ച വയലിൻ, സെല്ലോ തുടങ്ങിയ തന്ത്രിവാദ്യോപകരണങ്ങൾ പൊതുവായി സ്ട്രാഡിവാരി അഥവാ സ്ട്രാഡിവാരിയസ് എന്നറിയപ്പെടുന്നു. ഇവയോടു കിടനിൽക്കുന്ന സമാനമായ ഉൽപ്പങ്ങൾ ഇതുവരേയും ആർക്കും സൃഷ്ടിക്കാൻ കഴിഞ്ഞിട്ടില്ലെന്നു വിശ്വസിക്കപ്പെടുന്നു. അതുകൊണ്ടു തന്നെ, 'സ്റ്റ്രാഡിവാരിയസ്' എന്ന പദം ഇംഗ്ലീഷ് ഭാഷയിൽ 'അത്യന്തം വിശിഷ്ടമായ' എന്ന അർത്ഥത്തിൽ ഒരു വിശേഷണമായി പ്രചാരത്തിൽ വന്നിട്ടുണ്ടു്.
വർഗ്ഗം:ചരിത്രത്തിലെ വിശിഷ്ടവസ്തുക്കൾ
Antonio Stradivari
സിൻജിയാങിലെ സോവിയറ്റ് അധിനിവേശം
1934-ൽ ചൈനയിലെ സിൻജിയാങ് പ്രവിശ്യയിൽ നടന്ന സൈനികനീക്കമാണ് സിൻജിയാങ്ങിലെ സോവിയറ്റ് അധിനിവേശം എന്നറിയപ്പെടുന്നത്. സോവിയറ്റ് റെഡ് ആർമിയുടെ സഹായത്തോടെ വൈറ്റ് റഷ്യൻ പ്രസ്ഥാനമാണ് ആക്രമണം നടത്തിയത്.
പശ്ചാത്തലം
റിപ്പബ്ലിക് ഓഫ് ചൈനയുടെ കുമിംഗ്താങ് സർക്കാരിന്റെ സഹായത്തോടെ 1934-ൽ മാ ഷോങ്യിങിന്റെ ചൈനീസ് മുസ്ലീം സേന സോവിയറ്റ് സഹായത്തോടെ ഭരിച്ചിരുന്ന ഷെങ് ഷികായിയെ തോൽപ്പിക്കും എന്ന സ്ഥിതിയിലായിരുന്നു.
ജനറൽ മാ ‌ഷോങ്യിങ് ഒരു ഹുയി വിഭാഗത്തിൽപ്പെട്ട ചൈനീസ് മുസ്ലീമായിരുന്നു. ഇദ്ദേഹം നാൻജിങ്നിലെ വാം‌പോവ സൈനിക അക്കാദമിയിൽ 1929-ൽ പഠിച്ചിരുന്നു. ആ സമയത്ത് ഇത് ചിയാങ് കൈഷകിന്റെ നടത്തിപ്പിലായിരുന്നു.
സോവിയറ്റ് അധിനിവേശം
1934-ൽ രണ്ട് ബ്രിഗേഡ് (ഏകദേശം 7,000 സോവിയറ്റ് ജി.പി.യു. സൈനികർ) ടാങ്കുകളുടെയും വിമാനങ്ങളുടേയും പീരങ്കികളുടെയും മസ്റ്റാർഡ് ഗ്യാസ് ആക്രമണത്തിന്റെയും സഹായത്തോടെ അതിർത്തി കടന്ന് ഗവർണർ ഷെങ് ഷികായിയെ സഹായിക്കുവാനായി എത്തി. ഈ സമയത്ത് ഷെങ്ങിന്റെ മഞ്ചൂറിയൻ സൈനികർ യുദ്ധത്തിൽ തോൽവിയുടേ വക്കിലായിരുന്നു. ചൈനയുടെയും വൈറ്റ് റഷ്യയുടെയും സം‌യുക്ത സേന "അൾട്ടായ് സന്നദ്ധസൈനികർ" എന്നായിരുന്നു അറിയപ്പെട്ടിരുന്നത്. സോവിയറ്റ് സൈനികർ വൈറ്റ് റഷ്യൻ സേനയ്ക്കൊപ്പം ചേർന്നിരുന്നു.
ആദ്യ ദിവസങ്ങളിൽ വിജയങ്ങളുണ്ടായെങ്കിലും ഷാങിന്റെ സേന ചുങുചാകിലെ കുൽജ എന്ന സ്ഥലത്തുവച്ച് തോൽപ്പിക്കപ്പെടുകയും പിടികൂടപ്പെടുന്നത് ഒഴിവാക്കാനായി ഇദ്ദേഹം മുസാർട്ട് മലയിടുക്കിൽ വച്ച് ആത്മഹത്യ ചെയ്യുകയും ചെയ്തു.
സോവിയറ്റ് റഷ്യൻ സൈനികർക്ക് മെച്ചപ്പെട്ട സാങ്കേതികവിദ്യയും സൈനികരുമുണ്ടായിരുന്നുവെങ്കിലും ആഴ്ചകളോളം അവരെ തടുത്തുനിർത്തുകയും വലിയ നാശനഷ്ടങ്ങളേൽപ്പിക്കുകയും ചെയ്യാൻ ചൈനീസ് സേനയ്ക്കായി. സോവിയറ്റ് സേന ഷെങ്ങിന് സൈനിക ഉപകരണങ്ങൾ നൽകുന്നത് തടയാൻ ചൈനയ്ക്കായി.
മാ ഷോങ്‌യിങിനെ സഹായിക്കുവാൻ ഒരു സേനാ വിഭാഗത്തെ ഹുവാങ് ഷാവോഹോങ് എന്നയാളുടെ നേതൃത്വത്തിൽ അയയ്ക്കുവാൻ  ചിയാങ് കൈഷക് തയ്യാറായിരുന്നുവെങ്കിലും സോവിയറ്റ് അധിനിവേശത്തെക്കുറിച്ചറിഞ്ഞപ്പോൾ ഇത് വേണ്ടെന്നുവച്ചു.
ടുടുങ് യുദ്ധം
ടുടുങിനടുത്താണ് ആദ്യം യുദ്ധം ആരംഭിച്ചത്. ഏകദേശം 7,000 സോവിയറ്റ് ജി.പി.യു. സൈനികർ ടാങ്കുകളുടെയും വിമാനങ്ങളുടേയും പീരങ്കികളുടെയും മസ്റ്റാർഡ് ഗ്യാസ് ആക്രമണത്തിന്റെയും സഹായത്തോടെയാണ് ആക്രമണം ആരംഭിച്ചത്. തണുത്തുറഞ്ഞ ടുടുങ് നദിയിൽ ആഴ്ചകളോളം യുദ്ധം നടന്നു. രണ്ടുവശത്തും വലിയ ആൾനാശമുണ്ടായി. മാ ഷോങ്യിങ് തന്റെ സേനയെ ഇവിടെനിന്ന് പിൻവലിച്ചതോടെ ഈ പോരാട്ടം അവസാനിച്ചു.
പിന്മാറ്റം
മാ ഷോങ്‌യിന്റെ സൈന്യം കാഷ്ഗാറിലേയ്ക്ക് പിൻവാങ്ങി. ഇവർ 1934 ഏപ്രിൽ 6-നാണ് ഇവിടെയെത്തിയത്. സോവിയറ്റ് സൈന്യം ടർഫാൻ കടന്ന് മുന്നോട്ട് വന്നില്ല. വൈറ്റ് റഷ്യന്മാർ, മംഗോളുകൾ, ഷെങ് ഷികായിയുടെ ചൈനീസ് മഞ്ചൂറിയൻ സേന എന്നിവ്ർ അക്സു വരെ മാ ഷോങ്യിങ്ങിനെ പിന്തുടർന്നു. പിന്തുടർന്ന സൈന്യം പതിയെ ഇതവസാനിപ്പിച്ചു. സൊവിയറ്റ് സേന മാ ഷോങ്യിങ്ങിന്റെ സേനയെ ബോംബാക്രമണം നടത്തുന്നത് തുടർന്നുകൊണ്ടിരുന്നു.
കാഷ്ഗറിലെ ബ്രിട്ടീഷ് കോൺസുലേറ്റിനോട് ജനറൽ മാ പറഞ്ഞത് അദ്ദേഹത്തിന് പെട്ടെന്നുതന്നെ റഷ്യൻ സേനയ്ക്കെതിരേ സഹായം ആവശ്യമുണ്ടെന്നാണ്. ചൈനീസ് ഗവണ്മെന്റിനോട് തനിക്ക് കൂറുണ്ടെന്നും സിൻജിയാങ്ങിനെ റഷ്യക്കാരുടെ പിടിയിൽ നിന്ന് രക്ഷിക്കാൻ തനിക്കാഗ്രഹമുണ്ടെന്നും അദ്ദേഹം വെളിപ്പെടുത്തി. മരാൽ ബാഷിയിലും ഫൈസാബാദിലും ഇദ്ദേഹം താവളമുറപ്പിച്ചു. സോവിയറ്റ്, പ്രാദേശിക ശക്തികളുടെ ആക്രമണത്തിൽ നിന്ന് രക്ഷയ്ക്കായി ഇദ്ദേഹം പ്രതിരോധങ്ങൾ തീർത്തിരുന്നു. മാ ഹുഷാൻ ഈ പ്രതിരോധപ്രവർത്തനങ്ങൾക്ക് നേതൃത്ത്വം നൽകി. മരാൽ ബാഷിയിൽ ജൂണിലും ബോംബിങ് തുടർന്നതിനാൽ മാ ഷോങ്യിങ് തന്റെ സൈനികരോട് കഷ്ഗറിൽ നിന്ന് ഖോതാനിലേയ്ക്ക് മാറാൻ നിർദ്ദേശിച്ചു. ഇതെത്തുടർന്ന് മാ ഷോങ്യിങ് സോവിയറ്റ് യൂണിയനിലേയ്ക്ക് പ്രവേശിച്ചു. ഇതെന്തിനായിരുന്നു എന്ന് ധാരണയില്ല. ഇദ്ദേഹത്തെപ്പറ്റി ഇതിനുശേഷം വിവരങ്ങളൊന്നും ലഭിച്ചിട്ടില്ല.
അവലംബം
വർഗ്ഗം:ചൈനയുടെ ചരിത്രം